Kultūrų diasporos centro infrastruktūros kompleksinė plėtra(socialinio kultūrinio klasterio „Vilties miestas“ infrastruktūros kompleksinė plėtra)

Mažesniųjų brolių ordino Lietuvos šv. Kazimiero provincijos Klaipėdos šv. Pranciškaus Asyžiečio vienuolynas

Tradicinė religinė bendruomenė ar bendrija

Socialinio kultūrinio klasterio „Vilties miestas“  misija - teikiant dvasines, kultūrines, psichosocialines paslaugas padėti sumažinti žmonių, patenkančių į pažeidžiamas socialines grupes (onkologinių ligonių, neįgaliųjų, vaikų, pagyvenusių asmenų) socialinę atskirtį, sugrąžinti juos į aktyvų gyvenimą, paskatinti Lietuvos kultūrinę, socialinę ir ekonominę plėtrą. Klaipėdos Šv. Pranciškaus Asyžiečio vienuolyno koplyčia bus pritaikyta muzikinei – koncertinei veiklai (įrengiant šildymo, vėsinimo, vėdinimo, drėkinimo sistemas), taip pat Klaipėdos Šv. Pranciškaus Asyžiečio vienuolyno dalis patalpų bus pritaikytos Kultūrų diasporos meno galerijai įrengti. Įgyvendinus projektą, bus padidintas lankytojų poreikius atitinkančių paslaugų prieinamumas, kokybė, bei pasiūla, užtikrintos tinkamos sąlygos turimų kultūros ir meno vertybių saugojimui ir eksponavimui. Padidėjus socialinio kultūrinio klasterio „Vilties miestas“ Kultūrų diasporos centro teikiamų paslaugų funkcionalumui bei patrauklumui, išaugs lankytojų srautai ir jų apsilankymo trukmė.


Ultragarsinių neardomųjų bandymų, matavimų ir diagnostikos centras (ULTRATEST)

Projekto tikslas - KTU Prof. K. Baršausko ultragarso mokslo instituto turimos ir naujai kuriamos MTEPI infrastruktūros aktyvesnis panaudojimas, siekiant praplėsti galimybes dalyvauti tarptautinių ir (ar) regioninių iniciatyvų projektuose.
Projekto tikslo bus siekiama sprendžiant uždavinį Mokslinių tyrimų ultragarsinių neardomųjų bandymų, matavimų ir diagnostikos srityse vykdymui bei dalyvavimui tarptautinėse iniciatyvose reikalingos infrastruktūros kūrimas ir atnaujinimas. Sukurta infrastruktūra pagerins 2007-2013 metų periodo metu sukurtą Integruoto mokslo, studijų ir verslo centro Santaka infrastruktūrą, kurios nepakanka norint kokybiškai atlikti ultragarsinius neardomųjų bandymų tyrimus, matavimus bei diagnostiką. Tik modernizavus įrangą, būtų galima konkuruoti tarptautiniame kontekste. Šiuo metu Prof. K. Baršausko ultragarso mokslo institutas su tokia vienoje vietoje koncentruota aukšto lygio įranga vienintelis ne tik Lietuvoje, bet ir Baltijos jūros šalių regione. Norint pagerinti instituto teikiamas paslaugas KTU atviros prieigos centre tiek vidaus, tiek išorės vartotojui, atitikti šiuolaikinių mokslinių tyrimų infrastruktūrų techninį kontekstą, inicijuoti arba prisidėti rengiant aukšto tarptautinio lygio paraiškas (turėti galimybę atliepti šiuolaikines Baltijos jūros regiono, Europos problemas bei aktualijas), prisidėti prie bendros vertės kūrimo bendradarbiaujant su verslo įmonėmis, ir tokiu būdu skatinti ne tik mokslo-verslo bendradarbiavimo galimybes, bet ir didinti investicijas į mokslinius tyrimus.
Projekto tikslinės grupės: aukštųjų mokyklų mokslininkai, tyrėjai, dėstytojai; visų pakopų studentai, verslo įmonės (Lietuvos ir tarptautinės).

Projekte nėra numatytos veiklos, kurios turėtų neigiamą poveikį aplinkosaugos srityje, socialinėje srityje, ekonomikos srityje, teritorijų vystymo srityje. Įgyvendinant projektą nėra numatyti projekto veiksmai, kurie turėtų neigiamą poveikį darnaus vystymosi principo įgyvendinimui. Projektu bus prisidedama prie darnaus vystymosi principo įgyvendinimo aplinkosaugos, socialinėje, ekonomikos ir teritorijų vystymo srityse.

Projektas neturės poveikio lyčių lygybės ir nediskriminavimo principo įgyvendinimui, atsižvelgiant į Lietuvos Respublikos lygių galimybių įstatymo bei Lietuvos Respublikos moterų ir vyrų lygių galimybių įstatymo nuostatas:
- bus užtikrinamos ir neribojamos vienodos galimybės moterims ir vyrams naudotis projekto rezultatais;
- bus užtikrinamos ir neribojamos vienodos galimybės bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams naudotis projekto rezultatais.


Atskirtį patiriančių Garliavos m. bendruomenės narių socialinė integracija teikiant sociokultūrines dainavimo paslaugas

Kauno r. Garliavos sporto ir kultūros centras kartu su partneriais Bendruomene „Garliavos ąžuolas“ ir Garliavos neįgaliųjų draugija įgyvendindamas projektą siekia didinti socialinę atskirtį patiriančių Garliavos m. bendruomenės narių socialinę integraciją, ugdant jų sociokultūrines kompetencijas bei teikiant sociokultūrines dainavimo paslaugas. Bus organizuojamos išvykos į kultūros renginius, dainavimo seminarai, savanorių mokymai, pasirodymai renginio metu. Siekiant socialinės integracijos, į sociokultūrines veiklas, bendrų kultūrinių renginių organizavimą ir dalyvavimą įtraukiami ne tik atskirtį patiriantys, bet ir aktyvūs bendruomenės nariai – savanoriai. Siekiami projekto rezultatai: 10 tikslinės grupės dalyvių, 10 savanorių, 1 sociokultūrinė paslauga. Projekto veiklos prisidės prie socialinės atskirties mažinimo Garliavos miesto bendruomenėje.

Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui, nes sudarytos vienodos dalyvavimo projekte ir naudojimosi projekto rezultatai galimybės vyrams ir moterims, neatsižvelgiant į jų lytį, rasę ar etninę kilmę, religiją ar tikėjimą, amžių, negalią, seksualinę orientaciją. Projekto veiklose bus aktyviai skatinami dalyvauti tiek vyrai, tiek moterys.


Lietuvos mokslo ir studijų institucijų kompiuterių tinklo LITNET plėtra

Projekto tikslas – pagerinti LITNET infrastruktūrą, tokiu būdu prisidedant prie mokslinių tyrimų, eksperimentinės ir inovacijų plėtros bei integracijos į europines infrastruktūras. Projekto metu bus homogenizuojama LITNET optinė magistralė, atnaujinta duomenų paketų perdavimo įranga, optinių kabelių infrastruktūra miestuose,  tuo sudarant sąlygas naujos kartos miesto tinklų kūrimui. Debesų technologijų platformos sudarymas leis sukurti didesnį esamų LITNET paslaugų prieinamumą ir našumą, įdiegtos naujos saugos sprendimų paslaugos - užtikrinti LITNET paslaugų atsparumą nuolat augančioms kibernetinės saugos grėsmėms.


Lietuvos Respublikos Vyriausybės kanceliarija

Projekto „Atviros Vyriausybės iniciatyvos“ tikslas – įgyvendinti atviros valdžios (Vyriausybės) iniciatyvas, skirtas paskatinti visuomenę dalyvauti viešajame valdyme, padidinti informacijos apie Vyriausybės vykdomą veiklą ir visuomenės įtraukimo priemones prieinamumą, sustiprinti viešojo valdymo atvirumo didinimui reikalingas kompetencijas.Projekto metu bus patobulintas ir praktiškai išbandytas viešojo valdymo institucijų konsultavimosi su visuomene mechanizmas, vykdoma kryptinga Vyriausybės veiklos komunikacija, skirta įtraukti visuomenę į sprendimų priėmimo procesą, stiprinami administraciniai gebėjimai, kurių reikia viešojo valdymo atvirumui padidinti. Vykdant projekto veiklas, bus siekiama kuo labiau bendradarbiauti su suinteresuotomis šalimis (visuomene, nevyriausybinių organizacijų sektoriumi ir kt.), taip dar labiau prisidedant prie viešojo valdymo atvirumo didinimo.Tikimasi, kad įgyvendinus numatytas projekto priemones, 1) viešojo valdymo institucijos įgis trūkstamas kompetencijas, reikalingas efektyviam konsultavimosi su visuomene procesui užtikrinti, 2) institucijos labiau supras atviros valdžios principus ir aktyviau įgyvendins atviros valdžios stiprinimo iniciatyvas, 3) visuomenė aktyviau ir veiksmingiau dalyvaus viešojo valdymo procesuose, 4) veiks visuomenės dalyvavimo viešojo valdymo procesuose stebėsenos ir vertinimo mechanizmas, 5) bus padidintas Vyriausybės veiklos informacijos prieinamumas.


Šalčininkų rajono savivaldybės administracija

Projektu „Sveikatos ugdymo priemonių gerinimas Šalčininkų rajone“ bus siekiama padidinti Šalčininkų rajono tikslinių grupių asmenų sveikatos raštingumo lygį bei suformuoti pozityvius jų sveikatos elgsenos pokyčius.
 Projektas bus įgyvendinamas kartu su Šalčininkų rajono savivaldybės visuomenės sveikatos biuru, esančiu Nepriklausomybės g. 38B, Šalčininkų mst.
Projekto apimtimi planuojama organizuoti informacinius ir šviečiamuosius renginius, mokymus, seminarus tikslinių griupių asmenims, tiesiogiai informuoti, šviesti tikslinių grupių asmenis sveikatos išsaugojimo ir stiprinimo, ligų prevencijos bei kontrolės temomis, formuoti jų sveikatos gyvensenos vertybines nuostatas.
Įgyvendinus projektą bus modernizuojama Šalčininkų rajono savialdybės visuomenės sveikatos biuro infrastruktūrą, investuojant į ligoninės pastato, esančio Nepriklausomybės g. 38B, Šalčininkų mst.,  dalies salės remontą, įrangos ir transporto priemonės įsigijimą.
Įgyvendinus projektą "Sveikatos ugdymo priemonių gerinimas Šalčininkų rajone" bus prisidėta prie rodiklių: „Modernizuoti savivaldybių visuomenės sveikatos biurai“ -  P.N.671 bei „Tikslinių grupių asmenys, kurie dalyvavo informavimo, švietimo ir mokymo renginiuose bei sveikatos raštingumą didinančiose veiklose“ – P.S.342.

Projektas atitinka Nacionalinę darnaus vystymosi strategiją. Projektas įgalins skurdo ir socialinės atskirties mažinimą bei visuomenės sveikatą.

1. Į projektą bus įtraukta bent viena tema apie lyčių lygybę ir nediskriminavimą dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos;
2. projekto veiklos bus organizuojamos patalpose, prieinamose judėjimo, regos ar kitą negalią turintiems asmenims;
3. projekto medžiaga prireikus  pritaikyta regos ar kitą negalią turintiems asmenims.
4 Projekte nenumatoma veiksmų, kurie turėtų neigiamą poveikį darnaus vystymosi principo įgyvendinimui.


Vilniaus universiteto gydytojų kompetencijų ir kvalifikacijos tobulinimas

Lietuvoje gydytojų kvalifikacijos tobulinimui šiuo metu skiriamas nepakankamas finansavimas. Projekto įgyvendinimo metu bus sprendžiama ši problema.
Projekto tikslas užtikrinti Viniaus universiteto teikiamą neformaliojo ugdymo paslaugų kokybę bei pasiūlą gydytojams, tobulinant gydytojų kompetencijas bei kvalifikaciją.
VU kartu su partneriu VšĮ Violniaus universiteto lignine Santaros klinikos, įgyvendinęs projektą, apmokys sveikatos paslaugas teikiančius gydytojus pagal mokymų programas, kurios bus parengtos, remiantis inovatyviausia ir pažangiausia pasauline praktika. Projekto įgyvendinimo metu mokymai bus vykdomi keturiose Lietuvos apskrityse Alytaus, Panevėžio, Utenos ir Vilniaus. Mokslinėse praktinėse konferencijose, stažuotėse ir seminaruose dalyvaus šių apskričių sveikatos priežiūros įstaigų gydytojai.
VU kartu su partneriu VUL Santaros klinikos, įgyvendinęs projektą, apmokys apie 3500 medicinos paslaugas teikiančių gydytojų.

Panevėžio miesto,Alytaus miesto,Utenos raj.


Lietuvos Respublikos aplinkos ministerijos Aplinkos projektų valdymo agentūra

Neefektyvus biomasės vartojimas šilumos gamybai prie centralizuotai tiekiamos šilumos sistemos neprijungtuose namų ūkiuose yra opi problema.
Projektu „Neefektyviai biomasę naudojančių katilų keitimas namų ūkiuose“ siekiama mažinti šią problemą. Projekto tikslas – padidinti energijos vartojimo efektyvumą namų ūkiuose. Projekto uždavinys – Paskatinti namų ūkius neefektyviai biomasę naudojančius individualius katilus pakeisti į efektyvesnes technologijas (šilumos siurblius, biokuro granulėmis kūrenamus katilus, atitinkančius 5 klasę), taip sumažinant pirminės energijos suvartojimą šilumos gamybai ir karšto vandens ruošimui, namų ūkiuose, kurie nėra prijungti prie centralizuotai tiekiamos šilumos sistemos.
Pagrindinis rezultatas, kurio siekiama Projektu, – namų ūkiai, kuriuose padidintas atsinaujinančių išteklių energijos naudojimo efektyvumas, pakeičiant neefektyvius biokuro katilus į efektyvesnes technologijas, naudojančias atsinaujinančius energijos išteklius, ir dėl to namų ūkiuose (neprijungtuose prie centralizuotų šilumos tinklų) sumažėjęs energijos suvartojimas, sumažinta oro tarša (dėl mažiau sunaudojamo biokuro bus mažiau į aplinką išmetama kietųjų dalelių).

Įgyvendinant šią priemonę bus aktyviai prisidedama prie darnaus vystymosi horizontaliojo principo įgyvendinimo, kadangi bus didinamas energijos vartojimo efektyvumas. Darnaus vystymosi horizontaliojo principo įgyvendinimo stebėsenai bus naudojamas veiksmų programoje nustatytas rodiklis „Energijos suvartojimas namų ūkiuose (neprijungtuose prie centralizuotų šilumos tinklų)“, nes šis rodiklis apima energijos suvartojimo namų ūkiuose sumažėjimą ir parodo energijos vartojimo efektyvumo didėjimą. Energijos suvartojimas namų ūkiuose (neprijungtuose prie centralizuotų šilumos tinklų) mažėja, įdiegus naujus ir efektyvesnius energijos gamybos įrenginius (pvz., naujus katilus, šilumos siurblius, saulės kolektorius), kurie šilumos gamybai naudoja atsinaujinančių išteklių energiją.


Lietuvos Didžiosios Kunigaikštystės vartai

Projekto tikslas – didinti LDK kultūros pažinimą bei istorijos suvokimą suteikiant Lietuvos ir tarptautinei visuomenei vieningą, skaitmeninę prieigą prie LDK paveldo.
Projekto siekiai:
• populiarinti mokslo iniciatyvas, pateikiant svarbius LDK mokslinius (tarpdisciplininius) atradimus ir naujas įžvalgas plačiajai visuomenei priimtinu formatu;
• patenkinti turistinius bei  pažintinius poreikius susipažinti su Vilniaus fiziniu paveldu, reprezentuojančiu miesto raidą;
• supaprastinti prieigą prie kruopščiai parengtų Lietuvos  metrikų visuomenei, studentijai ir akademinei bendruomenei.


Sveikos gyvensenos skatinimas Kaišiadorių rajono savivaldybėje

Kaišiadorių rajono savivaldybės visuomenės sveikatos biuras

Kaišiadorių gyventojų vidutinė gyvenimo trukmė lyginant su Lietuvos vidurkiu, yra trumpesnė 2,2 m. Daugiausia gyvenimo metų prarandama dėl ankstyvų mirčių dėl išorinių priežasčių, kraujotakos sistemos ligų, piktybinių navikų. Kaišiadorių r. prastai  įgyvendinamos valst. prevencinės programos. Nors pastaraisiais metais rajono gyventojų, dalyvavusiųjų vėžio prevencinėse programose, skaičius išaugo, programos įgyvendinamos vangiai. Pagrindinis projekto tikslas-padidinti savivaldybės gyventojų sveikatos raštingumo lygį ir suformuoti pozityvius sveikatos elgsenos pokyčius, sutiekti žinių apie sveikos gyvensenos įtaką sveikatai. Projekto veiklos -sveikos gyvensenos įpročių ugdymas, švietimas ir informavimas sveikos gyvensenos, fizinio aktyvumo klausimais. Bus organizuojami sveikatingumo renginiai, stovyklos, informaciniai fizinio aktyvumo renginiai, konkursai, šeimų piknikai. Projekto tikslinė grupė-Kaišiadorių r. savivaldybės gyventojai.

Įgyvendinant projektą nebus apribojimų, kurie turėtų neigiamą poveikį lyčių lygybės ir nediskriminavimo principams įgyvendinimui. Visose projekto veiklose numatoma užtikrinti lygias galimybes visiems projekte dalyvausiantiems subjektams. Naudotis projekto rezultatais bus sudarytos vienodos sąlygos nepriklausomai nuo lyties, amžiaus, socialinės padėties, seksualinės orientacijos, rasinių, religinių įsitikinimų, išsilavinimo bei sveikatos būklės. Organizuojant projekto veiklas, fizinio aktyvumo renginius, stovyklas, seminarus bei bus  atsižvelgta į horizontaliųjų principų įgyvendinimą (nediskriminavimo principą). Projekto veiklos prireikus bus organizuojamos patalpose prienamose  judėjimo, regos ar kitą negalią turintimes asmenims, projekto medžiaga prireikus bus pritaikyta regos ir kitą negalią turintiems asmenims.


Paskatos pradedantiesiems dizaino kūrėjams kurti ir diegti naujus dizaino sprendimus

Lietuvos kultūrinių ir kūrybinių industrijų (toliau – KKI) sektorius (KKI laikomas ir vienu iš labiausiai nukentėjusių sektorių pandemijos laikotarpiu) neturi galimybių pakankamai išnaudoti augimo potencialo, taip pat trūksta į kūrėjus ir jų darbo vietų augimą orientuotos infrastruktūros bei kitų tinkamų sąlygų plėtoti kūrybinį potencialą, didinti esamų paslaugų mastą, kurti konkurencingus aukštos pridėtinės vertės produktus / paslaugas, prisidėti prie tvarios žiedinės ekonomikos, skaitmenizavimo, ir taip didinti konkurencinį pranašumą, skatinti paslaugų eksportą. Atsižvelgiant į įvardintą problematiką, projektu siekiama paskatinti pradedančiuosius dizainerius tobulinti savo kvalifikaciją, ją pritaikant verslo procesuose, paslaugų ir gamybos vystyme, ir tuo pačiu padėti nuo pandemijos sukeltos ekonominės krizės nukentėjusioms įvairių sektorių MVĮ, kuriant ir diegiant jose naujus dizaino sprendimus, orientuotus į skaitmeninės ir (arba) žiedinės ekonomikos principų įgyvendinimą.


Projektas “Atrask pasaulį Lietuvoje“ keičia jaunimo nuostatas ir suvokimą: keliauti po savo šalį, lankymasis gamtos ir kultūros paveldo objektuose yra įdomus ir turiningas laisvalaikio praleidimo būdas. Įvaizdžio ambasadoriai (įžymūs žmonės) skatina keliauti po Lietuvą ir pažinti joje esančius kitų šalių kultūrų pėdsakus, taip įrodant, kad kultūros produkto vartojimas – įvaizdžio dalis. Negali būti stilingas (intelektualus) nevartodamas savo šalies kultūros. Į Lietuvos kultūrinį palikimą pažvelgiama kitomis akimis, sukuriamas įvaizdis, kad pažinti savo kraštą, kultūrą, istoriją, įvairovę, žinoti, kur gyveni yra įdomu. Keliauti po Lietuvą – yra “jėga”, madinga.

Projekto idėjai įgyvendinti būtų sukuriami 5 skirtingi video reportažai ir 2 skirtingi radijo reportažai apie skirtingų pasaulio šalių kultūrinį palikimą Lietuvoje (Nyderlandų, Šveicarijos, Italijos, Vokietijos, Lenkijos), pristatantys konkrečius objektus ir pasakojantys apie jų sąsajas su įvardintomis užsienio šalimis. Video reportažuose ir radijo reportažuose objektus pristatytų, apie jų išskirtinumą pasakotų ir juos aplankyti kviečia jaunimo tarpe žinomas kelionių „ambasadorius“. Didesnis dėmesys skiriamas kultūros ir gamtos paveldo objektams, esantiems mažiau populiariuose ir turistų lankomuose Lietuvos regionuose.
Renginiai - „atvirų durų dienos“ organizuojami video ir audio reportažuose pristatomuose objektuose.

Anksčiau Lietuvoje nebuvo bandymų gamtos ir kultūros paveldo objektų reklamuoti per „užsienio šalių kultūrų indėlio prizmę“. Šis projektas paskatins vidinį turizmą, kuris ypač aktualus dabar, kai laikinai apribotos keliavimo po užsienį galimybės. Lietuviai ieško alternatyvų kelionėms į užsienį, todėl lengviau sulaukti tikslinės grupės susidomėjimo projektu.


Pažangios technologijos inovatyviam nevaisingumo gydymui

Šiuo metu su nevaisingumo problema susiduria apie 20% vaisingo amžiaus porų. To priežastys įvairios, tačiau labai dažnai nėra žinomos. Nėra ir efektyvių gydymo metodų, nes naudojami standartiniai klinikoje naudojami metodai. Projekto metu bus tiriamas kamieninių ląstelių efektyvumas nevaisingų atvejų gydymui ir pasiūlyta pažangi technologija inovatyviam nevaisingumo gydymui.


Gimnastikos klubo ugdymo erdvės modernizavimas.

Vilniaus sportinės gimnastikos klubas "SKRYDIS"

Vilniaus sportinės gimnastikos klubas “Skrydis” – nevalstybinė neformaliojo vaikų švietimą organizuojanti įstaiga, siekia įgyvendinti Vaikų įtraukties mokytis ir įvairiapusio ugdymo 2017-2022 metų veiksmų plano, patvirtinto Lietuvos Respublikos švietimo ir mokslo ministro 2017 m. birželio 27 d. įsakymu Nr. V-527 “Dėl vaikų įtraukties mokytis ir įvairiapusio ugdymo 2017-2022 metų veiksmų plano patvirtinimo” nuostatos, suformuoluotos plano 1.2.5.1. papunktyje.
„Gimnastikos klubo ugdymo erdvės modernizavimas“ projekto  tikslas – padidinti Vilniaus sportinės gimnastikos klubo „Skrydis“ veiklos efektivumą. Projektas numato neformaliojo vaikų ugdymo erdvės modernizavimą - gimnastikos sporto salės įrengimas specializuotomis edukacinėmis priemonėmis, prietaisais ir inventoriumi, siekiant skatinti vaikų ir jaunimo fizinį aktyvumą, sveikatinimą,  pagerinti neformaliojo vaikų švietimo kokybę.
Klubo „Skrydis“ vykdo neformaliojo vaikų švietimo programas: „Gimnastikos pasaulis" (KTPRR kodas 120501567), "Gimnastika be ribų" (KTPRR kodas 120501762), "Akrobatika" (KTPRR kodas 120501761). Klubo veikla turi labai didelę reikšmę Vilniaus savivaldybės gyvenantiems vaikams ir jaunimui, kaip šiuolaikiška ir kokybiška alternatyva neformaliojo vaikų ir jaunimo ugdymo valstybinėms institucijoms. Prie sportinių užsiemimų klubas pritraukia virš 250 (3-18 m.) vaikų ir jaunimo, sudaryta virš 20 vaikų ir jaunimo ugdymo grupių, užsiemimai vyksta laisvu po pamokų mokyklose lauku. Klube „Skrydis“ sudarytos sąlygos sportuoti įvairaus amžiaus vaikams nuo 3 m. amžiaus ir suaugusiems asmenyms, turintiems Dauno sindromą, ir autizmo spektro sutrikimus. Šio poreikio realizavimui sudarytos 4 gimnastikos grupės, 20 žmonių.
Modernizavus klubo erdvę, pagerės neformaliojo ugdymo paslaugų kokybė, 250 klubo auklėtinių, tarp jų ir neįgaliųjų asmenų, turės platesnes galimybes daugiau ir saugiau mokytis įvairių gimnastikos, akrobatikos elementų, gerinant jų fizinį parengtumą, bei emocinę savijautą.

Klube sudarytos sąlygos užsimnėti gimnastika mergaitėms ir berniukams, sportiniai prietaisai pritaikyti moterų rungtims ir vyrų rungtyms. Klube organizuojami varžybos, kur dalyvauja ir mergaitės ir berniukai. Visi norintys vaikai ir jaunimas, bet kurios lyties gali laisvai lankyti klubo užsiėmimus.


NACIONALINĖS M. K. ČIURLIONIO MENŲ MOKYKLOS VASAROS EDUKACIJOS CENTRO ĮKŪRIMAS

Nacionalinė Mikalojaus Konstantino Čiurlionio menų mokykla

Projektu siekiama pagerinti gabių ir talentingų menui, tiksliesiems, gamtos mokslams mokinių ugdymo  sąlygas bei kokybę, sudarant jiems kokybiškas ugdymosi sąlygas tobulinti gebėjimus ir įgūdžius neformalioje edukacinėje aplinkoje, taip pat pasiūlant galimybę švietimo veiklas  įgyvendinti vasaros ir kitų atostogų metu. Projektu numatoma Palangos miesto savivaldybėje, Kunigiškių gyvenvietėje vietoje buvusios, šiuo metu apleistos, vaikų vasaros stovyklos įkurti vasaros edukacijos centrą, kuriame bus siekiama derinti gabių ir talentingų vaikų formalųjį ir neformalųjį švietimą, ugdyti juos sistemingai ir pasiūlyti veiklas ir erdves, turimoms kompetencijoms gilinti ir naujoms įgyti bei užtikrinti ugdymo proceso tęstinumą mokinių atostogų metu, į veiklą įtraukiant ir universitetų ar kitų aukštųjų mokyklų bei mokslo įstaigų mokslininkus.
Projekto tikslas – pagerinti specialiųjų poreikių mokinių ugdymo paslaugų kokybę, sukuriant sąlygas sėkmingam gabių ir talentingų vaikų ugdymui ir edukacijai atostogų metu. Projekto uždavinys - įkurti Nacionalinės M.K. Čiurlionio meno mokyklos vasaros edukacijos centrą. Projekto įgyvendinimo metu bus vykdomos šios veiklos:
1. vasaros edukacijos centro rekonstrukcija;
2. vasaros edukacijos centro aprūpinimas baldais ir įranga.
Įgyvendinus projektą bus iš esmės pagerintos ugdymosi galimybės ypač gabiems ir talentingiems šalies vaikams ugdytis specialiai tam pritaikytoje, higienos normas ir kitus teisės aktus atitinkančioje aplinkoje atostogų metu.

Principų įgyvendinimo pagrindimui pridedamas Aprašo priedas Nr. 2.


Elektrėnų savivaldybėje veikia gana platus socialines paslaugas teikiančių įstaigų tinklas, tačiau trūksta paslaugų, kurios būtų orientuotos yra ne į socialinės rizikos šeimas ir būtų prieinamos mieste bei kaimiškose vietovėse gyvenančioms šeimoms. Didžioji dalis paslaugų, kurias teikia savivaldybės įstaigos bei nevyriausybinės organizacijos – socialinės paslaugos, tačiau trūksta paslaugų šeimoms, kurios stiprintų, palaikytų ir įgalintų šeimą savarankiškai spręsti kasdienines problemas. Problematikai spręsti, Elektrėnų savivaldybės administracija kartu su partneriais, planuoja įgyvendinti projektą „Elektrėnų savivaldybės bendruomeniniai šeimos namai“. Partneriai atrinkti viešai skelbus konkursą Elektrėnų savivaldybės interneto svetainėje. Projekto partneriai dirbs vadovaudamiesi partnerystės ir projekto įgyvendinimo sutartimis.
Projekto tikslas – sudaryti palankias sąlygas Elektrėnų savivaldybės šeimoms gauti kompleksiškai teikiamas paslaugas, užtikrinti jų prieinamumą, siekiant įgalinti šeimą spręsti krizes ir vykdyti įsipareigojimus.
Projekto uždavinys – suteikti kompleksiškai teikiamas paslaugas Elektrėnų savivaldybės šeimoms.
Veiklos:
1. Kompleksiškai teikiamų paslaugų Elektrėnų savivaldybės šeimoms organizavimas, koordinavimas ir konsultavimas.
2. Kompleksinių paslaugų Elektrėnų savivaldybės šeimoms teikimas:
2.1. psichosocialinė pagalba;
2.2. šeimos įgūdžių ugdymo ir sociokultūrinės paslaugos
2.3. mediacijos paslaugos;
2.4. pozityvios tėvystės mokymai.
2.5. vaikų priežiūros paslaugos
2.6. pavėžėjimo paslauga.
Projekto veiklų vykdytojai:
Partneris Nr. 1 – Elektrėnų socialinių paslaugų centras ir Partneris Nr. 2 – Lietuvos samariečių bendrijos Vilniaus skyrius. Bendruomeninių šeimos namų funkcijas atliks Elektrėnų socialinių paslaugų centras. Paslaugas šeimoms teiks Lietuvos samariečių bendrijos Vilniaus skyrius. Projekto tikslinė grupė – šeima (tėvai, vaikai, seneliai, globėjai ir kt.).

Projektas neprieštarauja Nacionalinės darnaus vystymosi strategijos nuostatoms t.y. projektas neturės neigiamos įtakos aplinkos apsaugai - projekte nenumatytos jokios veiklos, galinčios turėti neigiamos įtakos aplinkai.

Įgyvendinant projektą bus užtikrinamos vienodos galimybės dalyvauti veiklose, gauti paslaugas ir naudotis projekto rezultatais asmenims nediskriminuojant jų dėl lyties, rasės, tautybės, kalbos, kilmės, socialinės padėties, tikėjimo, įsitikimų ar pažiūrų, amžiaus, negalios, lytinės orientacijos, etninės priklausomybės, religijos.


Tuberkuliozės profilaktikos, diagnostikos ir gydymo efektyvumo didinimas Respublikinėje Klaipėdos ligoninėje

Viešoji įstaiga Respublikinė Klaipėdos ligoninė

Tuberkuliozė yra viena labiausiai paplitusių infekcijų pasaulyje. Lietuva pagal šios infekcinės ligos paplitimą yra tarp pirmaujančių Europoje. Klaipėdos regionui, lyginant su Vilniaus regionu būdingas didesnis santykinis tuberkuliozės (toliau – TB) sergamumas bei mirtingumas nuo jos.

Pagrindinė problema, sprendžiama teikiamu investiciniu projektu - nepakankama TB ligų diagnozavimo ir gydymo materialinė bazė, nepakankama gydymo kontrolė, prastas visuomenės susipažinimas su TB ligų požymiais ir profilaktika Klaipėdos apskrityje. Tai sąlygoja didelį sergamumą ir mirtingumą nuo TB regione.

Projektu siekiama pagerinti tuberkuliozės profilaktikos, diagnostikos ir gydymo paslaugų kokybę ir prieinamumą Klaipėdos regiono gyventojams, siekiant sumažinti gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo.

Investicijos bus įgyvendinamos VšĮ Respublikinės Klaipėdos ligoninės Tuberkuliozės filiale (toliau - RKL TUB). Projektas orientuotas į Vakarų Lietuvos regiono gyventojus, kuriuos aptarnauja RKL TUB (~550 000 gyv.). Investicinio projekto metu numatoma modernizuoti RKL TUB infrastruktūrą, siekiant didinti teikiamų tuberkuliozės profilaktikos, diagnostikos ir gydymo paslaugų prieinamumą ir kokybę.

Projekto tikslinės grupės: 1) asmenys, sergantys plaučių tuberkulioze ir jų šeimos nariai; 2) rizikos grupių asmenys (narkotikus vartojantys, piktnaudžiaujantys alkoholiu, neturintys nuolatinės gyvenamosios vietos, kt.); 3) VšĮ Respublikinės Klaipėdos ligoninės tuberkuliozės filialo darbuotojai.

Projekto įgyvendinimas prisidės prie sveikatos priežiūros kokybės ir prieinamumo tikslinėms gyventojų grupėms gerinimo bei sveikatos netolygumų mažinimo Lietuvoje. Modernizavus RKL TUB infrastruktūrą, bus padidinta tuberkuliozės stacionarinių asmens sveikatos priežiūros paslaugų kokybė ir prieinamumas Vakarų Lietuvos krašto gyventojams.

Projekte nėra numatyta veiksmų, kurie turėtų neigiamą poveikį darnaus vystymosi principo įgyvendinimui:

- Aplinkosaugos srityje. Projekto metu numatomos įgyvendinti veiklos neturi neigiamo poveikio aplinkai. Vadovaujantis LR Planuojamos ūkinės veiklos poveikio aplinkai vertinimo įstatymo 3 str. 2 punktu, projekto planuojamoms ūkinėms veikloms įgyvendinti poveikio aplinkai vertinimas ar atranka dėl poveikio aplinkai vertinimo nėra privalomi.

- Socialinėje srityje. Efektyviai veikianti bei patogi pacientams šalies sveikatos priežiūros sistema sudaro socialinės gerovės pagrindą, todėl jos plėtra bei efektyvumo didinimas yra vienas iš pagrindinių Lietuvos Respublikos Valstybės ilgalaikės raidos strategijos prioritetų. Projekte numatytų veiklų įgyvendinimas prisidėtų prie tuberkuliozės profilaktikos, diagnostikos ir gydymo paslaugų prieinamumo tikslinėms socialinėms grupėms didinimo.

- Ekonomikos srityje. Įgyvendinus projekto veiklas, būtų padidintas RKL TUB teikiamų tuberkuliozės profilaktikos, diagnostikos ir gydymo paslaugų kokybė ir prieinamumas bei būtų gautas ekonominis efektas dėka sumažėjusio Klaipėdos regiono gyventojų sergamumo ir mirtingumo nuo TB, atsparių vaistams TB mikobakterijų atsiradimo ir plitimo grėsmės sumažėjimo.

- Teritorijų vystymo srityje. Projekto įgyvendinimas teigiamai įtakotų aplinkosauginių, socialinių ir ekonominių regionų skirtumų Klaipėdos regione mažinimą.

Projekte nėra numatyta apribojimų, kurie turėtų neigiamą tiesioginį ar netiesioginį poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.
Siekiant užtikrinti nediskriminavimo dėl negalios principo įgyvendinimą, vykdant priestato statybos darbus, projekto vykdytojas vadovausis Statybos techniniu reglamentu STR 2.03.01:2001 „Statiniai ir teritorijos. Reikalavimai žmonių su negalia reikmėms“.


Padavėjo ir barmeno profesijos kompetencijų suteikimas ekonomiškai neaktyviems Varėnos miesto gyventojams.

Projekto tikslas - suteikti 12 ekonomiškai neaktyvių Varėnos miesto gyventojų padavėjo ir barmeno specialybės kompetencijų, kurios padėtų jiems lengviau įsidarbinti.
Projekto veiklos:
- Neformaliojo švietimo profesinio mokymo programos parengimas - parengta programa (1 vnt.);
- Neformaliojo švietimo profesinio mokymo programos viešinimas ir tikslinės auditorijos informavimas - parengti skelbimai (3 vnt.);
- Teorinių mokymų organizavimas pagal parengtą neformaliojo švietimo profesinio mokymo programą - apmokyti asmenys (12 asm.).;
- Praktinių įgūdžių įgijimo mokymų organizavimas pagal parengtą neformaliojo švietimo profesinio mokymo programą, vertinimas - apmokyti asmenys (12 asm.).
Projekto tikslinė grupė - ekonomiškai neaktyvūs Varėnos miesto gyventojai. AAAA
Suteikus padavėjo ir barmeno kompetencijas (12 asm.), vykdomas projektas prisidėtų prie ekonomiškai neaktyvių asmenų padėties darbo rinkoje pagerijnimo ir socialinės atskirties mažinimo.

Projekte nenumatomi apribojimai, kurie turėtų neigiamą įtaką moterų ir vyrų lygybei bei nediskriminavimui dėl lyties, rasės, tautybės, kalbos, kilmės, socialinės padėties, tikėjimo, įsitikinmų ar pažiūrų, amžiaus, negalios, lytinės orientacijos, etninės priklausomybės, religijos principus. Faktinei vyrų ir moterų lygybei pasiekti būtinos vienodos moterų ir vyrų teisės ir galimybės,vienodas matomumas ir požiūris,vienodas galių ir atsakomybės pasiskirstymas,vienodas dalyvavimas visose srityse. Projekto metu bus užtikrinta, kad veiklos būtų oraganizuojamos patalpose, prieinamose judėjimo, regos ar kitą negalią turintiems asmenims. Esant reikalui bus užtikrintas vertimas į gestų ar kitą kalbą.


Kultūros paveldo objekto atgaivinimas ir išsaugojimas pritaikant jį bendruomenės poreikiams Kazlų Rūdoje

Kazlų Rūdos savivaldybėje nėra krašto muziejaus, vietos amatų centro, kūrybinių dirbtuvių, skirtų amatininkams. Vietos tautodailininkai, amatininkai garsina Kazlų Rūdą, bet tinkamų patalpų kultūros ir amatų puoselėjimui neturi. Pagrindinė problema, kuriai spręsti inicijuotas projektas, – kokybiškų kultūros srities paslaugų ir su jomis susijusių edukacinių, ekonominių, socialinių ir kitų veiklų trūkumas Kazlų Rūdos sav. gyventojams. Problemos sprendimo būdas – kultūros paveldo objekto, esančio Kazlų Rūdos miesto centre (Atgimimo g. 5A, Kazlų Rūda, unikalus nr. 5191-6000-1016), kompleksiškas sutvarkymas ir pritaikymas kultūrinėms reikmėms.Siekiant sukurti sąlygas vietos bendruomenių kultūriniams, socialiniams ir ekonominiams poreikiams tenkinti, išlaikyti pastato autentiškumą, jį aktualizuoti vietos bendruomenių poreikiams, būtina investuoti į rekonstrukcijos, tvarkybos darbus, įrangos įsigijimą.  Tokiu būdu pastatas bus pilnai pritaikytas vykdyti kultūrinio užimtumo veiklas.


Maisto instituto ir cheminės technologijos fakulteto infrastruktūros atnaujinimas

Esminė problema, kurią siekiama išspręsti šiuo projektu – turima MTEP infrastruktūra Lietuvoje turi būti tobulinama, nes neatitinka moksliniams tyrimams atlikti keliamų būtinų sąlygų. Problema bus sprendžiama modernizuojant turimą infrastruktūrą ir maksimaliai pritaikant ją MTEP veikloms. Modernizuota infrastruktūra leis efektyviai išnaudoti jau turimą mokslinį potencialą bei sėkmingai jį plėtoti.
Projekto tikslas - užtikrinti turimos ir naujai kuriamos aukšto tarptautinio lygio mokslinių tyrimų, eksperimentinės plėtros ir inovacijų reikmėms reikalingos infrastruktūros bei žmogiškojo kapitalo efektyvų panaudojimą, integruojant Maisto instituto infrastruktūrą į Cheminės technologijos fakultetą.
Įgyvendinti projekto veiklų paketai bei pasiekti rezultatai sudarys reikiamas prielaidas pasiekti užsibrėžtą projekto tikslą – bus sudarytos sąlygos efektyviam aukšto tarptautinio lygio mokslo reikmėms reikalingos infrastruktūros ir žmogiškojo kapitalo funkcionavimui. Projekto rezultate bus sukurtas efektyviai veikiantis maisto, biotechnologijos ir cheminės inžinerijos tyrimų centras, aprūpintas moderniausia technologine bei analizės įranga, su kuria dirbs aukščiausios kvalifikacijos mokslininkai bei technologai, vykdantys tarptautinio lygmens MTEP darbus, būtinus nacionalinės maisto pramonės konkurencingumo didinimui ir darniai plėtrai. Įgyvendinus projekte numatytas veiklas vienoje vietoje bus sukoncentruota maisto mokslo, inžinerijos, technologijos, maisto grandinių saugumo, maisto kokybės analizės ir maisto biopasisavinamumo tyrimų įranga, skirta modeliuoti, optimizuoti ir tirti maisto produktų sudėties/atitikties, darniųjų priemonių gamybos ir produkto laikymo procesus, kurti inovatyvius produktus ir perdirbimo procesus. Bus sudarytos optimalios sąlygos maksimaliai išnaudoti sukauptą žmogiškąjį potencialą

Poveikis darnaus vystymosi principo įgyvendinimui teigiamas.
Neigiamo poveikio aplinkai nėra. Projektas turės teigiamą poveikį socialinių ir ekonominių problemų sprendimui.

Poveikis lyčių lygybės ir nediskriminavimo principo įgyvendinimui – neutralus.
Alternatyvos pasirinkimas neturės poveikio lyčių lygybės ir nediskriminavimo principo įgyvendinimui, atsižvelgiant į Lietuvos Respublikos lygių galimybių įstatymo bei Lietuvos Respublikos moterų ir vyrų lygių galimybių įstatymo nuostatas:
- bus užtikrinamos ir neribojamos vienodos galimybės moterims ir vyrams dalyvauti projekte ir naudotis projekto rezultatais;
- bus užtikrinamos ir neribojamos vienodos galimybės bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams dalyvauti projekte ir naudotis projekto rezultatais


Anglies dioksido šalinimas iš pramoninių dujinių išmetalų FFH junginiais

Valstybinis mokslinių tyrimų institutas Fizinių ir technologijos mokslų centras

Feriferohidrozolio (FFH) junginių nano dalelių kontroliuojamo išpurškimo metodo, technologijos ir įrangos sukūrimas yra techninis ir technologinis indėlis į pramoninių atmosferinių išmetalų nukenksminimą ir valymą. Technologinių naujumą taip pat sudaro siūlymas elektrochemiškai gaminant FFH junginius, panaudojus tam tikrus priedus ir pakeitus elektrolizės sąlygas, anodo paviršiuje gauti metalines geležies nanodaleles, kurios yra efektyvus anglies dioksido ir kitų teršalų nukenksmintojas. Metalinės geležies dalelės į FFH junginį patenka mechaniškai pašalinus jas nuo anodo paviršiaus. Priklausomai nuo pramoninių atmosferinių teršalų prigimties bus gaminamos ir išpurškiamos įvairių Fe(II) ir Fe(III) koncentracijų FFH junginiai, sudaryti iš skirtingos koncentracijos ir dydžio metalinės geležies dalelių.
Projektas yra orientuotas į bendrovės INECO konkurencingumo padidinimą sudarant galimybes praplėsti paslaugų ribas ir nukenksminti žymiai platesnį skirtingos prigimties teršalų spektrą. Tuo tikslu projekto pareiškėjas FTMC sukurs FFH junginių, skirtų CO2 ir kitų dujinių teršalų pramoniniuose atmosferiniuose išmetaluose valymui, kontroliuojamo išpurškimo metodą, technologiją ir įrangą bei įvertins panaudotų junginių valymo efektyvumą ir sukurs vertinimo metodiką.
Siekiant išvengti antrinės taršos projekto partneriai iš Švedijos sukurs panaudoto išpurkšto FFH junginio kondensato surinkimo ir utilzavimo sistemą.

Darnaus vystymosi principu siekiama užtikrinti optimalias gyvenimo sąlygas dabartinei ir ateinančioms kartoms, o Lietuvos darnaus vystymosi strategijoje akcentuojama būtinybė derinti aplinkosauginius, ekonominius ir socialinius vystymosi aspektus. Projekto metu bus siekiama sukurti sistemas, leisiančias sumažinti su pramoniniais išmetalais į aplinkos orą patenkančių CO2 ir kitų dujinių teršalų koncentracijas, taip siekiant užtikrinti dabartinės ir ateinančios kartos žmonių gerovę ir mažinti klimato kaitos padarinius. Tai gi, projekto metu bus sprendžiami ne tik aplinkos oro kokybės, bet ir žmonių sveikatai draugiškos aplinkos klausimai.
Siekiant įgyvendinti horizontaliuosius principus darnaus vystymosi srityje, projekto metu bus sukurti CO2 ir kitų dujinių teršalų valimui skirti FFH junginiai bei kontroliuojamo jų išpurškimo metodai ir technologijos, leisiančios užtikrinti aplinkai draugiškų technologijų diegimą pramonės įmonėse ir tokiu būdu sumažinti jų neigiamą poveikį aplinkai.

Projekto metu bus užtikrinta moterų ir vyrų lygybė bei nediskriminavimas. Projektas suteiks lyčiai-neutralią prieigą ir kontrolę išteklių, kurie yra galimi projekto taikymo srityje. Projekto metu bus užtikrintos ne tik moterų ir vyrų lygios galimybės, bet ir draudimas varžyti žmogaus teises ar teikti asmeniui privilegijas dėl jo lyties, tautybės, rasinės ar etninės kilmės, kalbos, religijos, tikėjimo, įsitikinimų ar pažiūrų, negalios, socialinės padėties, amžiaus arba seksualinės orientacijos. Taip pat projekto metu bus taikomos lanksčios darbo organizavimo formos, darbo ne visą dieną ar nuotoliniu būdu galimybė.


NAUJŲ PAŽANGIŲJŲ SKIRSTYMO SISTEMŲ ĮRENGIMAS, SIEKIANT UŽTIKRINTI SAUGUMĄ IR PATIKIMUMĄ (II ETAPAS)

Projekto tikslas - naujų pažangių skirstymo sistemų įrengimas, kurios didina gamtinių dujų skirstymo sistemos saugumą ir patikimumą, nepertraukiamą gamtinių dujų skirstymą gamtinių dujų skirstymo sistemos naudotojams.
Projekto uždavinys – įrengti naują pažangią gamtinių dujų skirstymo sistemą įdiegiant nuotolinio techninių parametrų surinkimo įrenginius.
Numatyta veikla – Naujų skirstomųjų dujotiekių statyba, prijungimas prie esamu skirstomųjų dujotiekių ir pažangiųjų technologijų diegimas.

Gamtinių dujų skirstymo sistemos patikimumo ir saugumo užtikrinimas – neišvengiamas procesas šiuolaikiniame dujų sektoriaus vystymosi procese.
Pastatant naują skirstomąjį dujotiekį ir sujungiant su esamu skirstomuoju dujotiekiu būtų sumažintas gamtinių dujų nutraukimų skaičius vartotojams dėl skirstymo sistemos avarijų, sutrikimų (gedimų) bei sistemos rekonstravimo ar remonto atvejais, užtikrintas nenutrūkstamas ir patikimas gamtinių dujų skirstymo vartotojų sistemoms su nepertraukiamu gamybos ciklu, užtikrinti sutartyse su sistemos naudotojais numatyti dujų slėgio parametrai.
Įrengus nuotolinio duomenų surinkimo ir valdymo sistemas, atsirastų galimybė kontroliuoti, rinkti ir analizuoti duomenis. Visa tai prisidėtų prie didesnio bendros gamtinių dujų skirstomo sistemos patikimumo, užtikrinant geresnės kokybės paslaugą galutiniams vartotojams, kurie yra skirstomi į buitinius ir nebuitinius.
Projekto įgyvendinimas turėtų teigiamos įtakos Vilniaus, Kauno, Klaipėdos, Panevėžio ir Šiaulių elektros ir dujų skirstymo sistemos regionų galutinių vartotojų pagrindiniams poreikiams – gauti patikimą ir saugią paslaugą.

Projektas prisideda prie darnaus vystymosi principo įgyvendinimo ekonomikos ir aplinkosaugos srityse, t. y. įgyvendinant projekto veiklas prisidedama prie Nacionalinės darnaus vystymosi strategijoje aprašytų ilgalaikių energetikos tikslų, jų uždavinių, ir Lietuvos Respublikos teisės aktuose nurodytų aplinkosaugos reikalavimų, vadovaujamasi statybos techniniais reglamentais ir kitais teisės aktais, nustatančiais kaip pritaikyti kuriamą infrastruktūrą žmonių gerovei.
Projektas prisideda prie saugaus ir patikimo dujų skirstymo vartotojams užtikrinimo, panaudojant naujausias pažangias technologijas, tobulinant sistemos įrenginių funkcijas ir veikimo principus. Taikomos priemonės nedaro neigiamos įtakos aplinkos kokybei ir racionaliam gamtos išteklių naudojimui, prisideda prie klimato kaitos mažinimo. Įgyvendinus Projekte numatytas veiklas, pagerėja avarijų ir sutrikimų prevencija, mažinami išmetimai į atmosferą.

Klaipėdos raj.,Kauno raj.,Kėdainių raj.,Klaipėdos miesto,Kauno miesto,Vilniaus miesto,Alytaus miesto,Palangos miesto,Panevėžio raj.,Šiaulių raj.


Darnaus judumo infrastruktūros įrengimas Visagino mieste

Judumą lemia infrastruktūra. Jokie dideli pokyčiai transporto srityje nebus įmanomi, jei nebus tinkamo tinklo ir jei juo nebus naudojamasi sumaniau. Apskritai investicijos į transporto infrastruktūrą turi teigiamą poveikį ekonomikos augimui, padeda kurti gerovę ir darbo vietas, skatina prekybą, geografinį pasiekiamumą ir žmonių judumą. Šią infrastruktūrą būtina planuoti taip, kad teigiamas poveikis ekonomikos augimui būtų kuo didesnis, o neigiamas poveikis aplinkai kuo mažesnis. Spūstys keliuose ir didelis eismo intensyvumas oro erdvėje yra taip pat didelė problema, dėl kurios kyla pasiekiamumo problemų .
Infrastruktūros tinklo trūkumai, didelis eismo intensyvumas, spartėjanti automobilizacija yra išskiriama kaip problema ne tik Visagino darnaus judumo plane, tačiau ir Europos mastu. Netinkamas infrastruktūros pritaikymas, ar nepritaikymas specialiųjų poreikių turinčių žmonių (toliau tekste – SPTŽ) yra laikoma vienu iš infrastruktūros tinklo trūkumu, kurį būtina spręsti.
Projekto vieta – Visagino miestas. Projekto metu bus atliekamos veiklos, kurios bus išsidėsčiusios plačiai po Visagino miestą bei lengvai prieinamos gyventojams.
Projekto tikslas – vadovaujantis parengtu Visagino miesto darnaus judumo planu, sukurti efektyviu išteklių ir šiuolaikinių technologijų naudojimu grindžiamą darnaus judumo sistemą.
Projekto uždavinys – įgyvendinti darnaus judumo priemones (A grupės priemonė – bemotorio transporto ir pėsčiųjų judumo skatinimas, B grupės priemonė – transporto sistemos visuotinimas, C grupės priemonė – Visuomenės švietimas, E grupės priemonė – Viešojo transporto skatinimas).
Įgyvendinus projekto uždavinį, bus sukurta darnaus judumo sistema, kuri lems įtrauktį, taip pat bus skatinamas bevariklis transportas, didinama eismo sauga ir saugumas.
Šiuo projektu planuojama skatinti bemotorio transporto ir pėsčiųjų judumą, visuotinti transporto sistemą. Jeigu projektas nebūtų įgyvendintas, labiausiai dėl to nukentėtų SPTŽ ir neįgalieji. Šiuo metu jiems nėra galimybių

Teikiamas projektas atitinka nacionalinei darnaus vystymosi strategijai, patvirtintai Lietuvos Respublikos  Vyriausybės 2003 m. rugsėjo 11 d. nutarimu Nr. 1160 „Dėl nacionalinės darnaus vystymosi strategijos patvirtinimo ir įgyvendinimo“, pagal kurią siekiama pagal aplinkos taršos rodiklius – neviršyti ES leistinų normatyvų, laikytis tarptautinių konvencijų, ribojančių aplinkos taršą ir poveikį pasaulio klimatui, bei siekti socialinės gerovės didinimo, ekonominės plėtros ir aplinkos tausojimo. Pagrindiniai atnaujintos ES darnaus vystymosi strategijos prioritetai yra: klimato kaita ir švari energijos gamyba (t. y. tokia energijos gamyba, kai į aplinką išmetama nedaug teršalų, įskaitant ir šiltnamio efektą sukeliančias dujas), darnus transportas, darnus vartojimas ir gamyba, gamtos išteklių apsauga ir valdymas, visuomenės sveikata, socialinė įtrauktis, demografija ir migracija, skurdas pasaulyje ir darnaus vystymosi iššūkiai.

Projekte numatytos investicijos neturės neigiamo poveikio moterų ir vyrų lygių galimybių principų įgyvendinimui Visagino savivaldybėje. Projekto rezultatais galės naudotis visi bendruomenės nariai nepriklausomai nuo jo lyties.


Vilniaus Gedimino technikos universitetas

Siekiant gerinti Vilniaus Gedimino technikos universiteto (toliau – VGTU) Mechanikos, Elektronikos ir Transporto inžinerijos fakultetuose teikiamų studijų kokybę ir prieinamumą, koncentruojant glaudžiai susijusią veiklą vykdančių fakultetų mokomosios bazės infrastruktūrą, inicijuojamas projektas „Mechanikos, Elektronikos ir Transporto Inžinerijos fakultetų mokomojo korpuso statyba“. Projekto įgyvendinimo metu Saulėtekio studentų miestelyje bus pastatytas VGTU Mechanikos, Elektronikos ir Transporto inžinerijos fakultetų mokomojo korpusas, įsigyti baldai. Projekto naudą pajus VGTU Mechanikos, Elektronikos ir Transporto inžinerijos fakultetų studentai bei dėstytojai.


Darbingų bedarbių ir ekonomiškai neaktyvių asmenų (re)integracija į darbo rinką

Projektu siekiama pagerinti darbingų bedarbių ir neaktyvių asmenų, įsidarbinimo galimybes Prienų mieste, įgyvendinant neformaliojo švietimo iniciatyvas jų užimtumui didinti.       Projekto tikslui pasiekti bus vykdomos penkios veiklos: 1) kliento asmeninių, socialinių ir profesinių poreikių vertinimas 3) socialinių įgūdžių grupės 4) profesinių įgūdžių mokymo grupės 5) profesinių kompetencijų vertinimas .       Mokymų ciklą sudarys 6 mokymo dalyvių grupė. Mokymus ves kvalifikuoti specialistai, turintys ilgalaikių bedarbių  konsultavimo patirties . Mokymai tęsis 4 mėn. Per 1 metus planuojama dirbti su 2 grupėmis. 3-oje ir 4-oje veiklose talkins ir organizacijos savanoriai (planuojama – 8). Šių grupių veikla baigsis suorganizuotais renginiais, o projekto gale bus baigiamasis renginys.
Projekto rezultatai:
-į projekto veiklas bus įtraukti  12 darbingų bedarbių ir neaktyvių asmenų. Ne mažiau kaip 3 dalyvių padėtis darbo rinkoje pagerės.
-į projekto veiklas bus įtraukta 8 savanoriai, iš kurių  ne mažiau 5 po projekto įgyvendinimo savanoriaus pareiškėjo ar kitose NVO.

Projekto veiklos prisidės prie darnaus vystymosi principų, numatytų Nacionalinėje darnaus vystymosi strategijoje, įgyvendinimo. Veiklos, susijusios su paslaugų bedarbiams ir neaktyviems asmenims organizavimu ir koordinavimu, prisidės prie skurdo ir socialinės atskirties mažinimo. Organizacija organizuodama įvairius mokymus bei užsiėmimus prisidės prie visuomenės švietimo ir socialinio vystymosi, ugdant socialinius gebėjimus.

Projektas bus įgyvendinamas laikantis lyčių lygybės ir nediskriminavimo principų: visiems, nepriklausomai nuo jų lyties, rasės ar etninės kultūros, religijos ar tikėjimo, amžiaus, negalios, seksualinės orientacijos, bus sudarytos vienodos sąlygos dalyvauti projekte ir naudotis projekto rezultatais.
Renkant projekto komandą bus užtikrinamas lygiateisiškumas. Projekto komanda bus renkama neatsižvelgiant į anksčiau nurodytus nediskriminavimo kriterijus.
Po projekto įgyvendinimo projekto rezultatais visi asmenys, nepriklausomai nuo jų lyties, rasės, religijos, politinių įsitikinimų.


Bepiločių orlaivių vizualinio identifikavimo sistema

Bepiločių orlaivių žymėjimas unikaliais numeriais tapo privalomu reikalavimu, todėl kaip ir kelių transporto priemonių atveju, vizualinis automatinis identifikavimas tampa būtinybe. Projekto tikslas yra atlikti automatinio vizualinio bepiločių orlaivių identifikavimo sistemos komponentų parinkimą ar sukūrimą ir sukonstruoti, bei išbandyti tokios sistemos prototipą.


Paviršinių nuotekų sistemų tvarkymas Tauragės mieste

Tauragės miesto lietaus nuotekų tinklų ilgis siekia 29,7 km, iš jų 20 km tinklų yra prastos būklės. Netvarkomos paviršinės nuotekos gali sukelti tokias problemas Tauragės mieste, kaip tankiai apgyvendintų teritorijų užliejimas. Taip pat lietaus vanduo neša daug nuosėdų, šiukšlių bei cheminių teršalų, kurios, šio vandens nesurenkant ir nevalant, patenka į gruntą arba paviršinius vandens telkinius, taip teršdamos aplinką. Esamų paviršinių nuotekų tinklų nepatenkinamą būklę parodo ir 2016 m. atlikta diagnostika, siekiant pagrįsti numatomą renovacijos ir plėtros poreikį. Projekto metu bus įrengta/rekonstruota paviršinių nuotekų tinklų - 3,7248 km ir įrengti 6 paviršinių nuotekų valymo įrenginiai.
Tauragės mieste inventorizuotų lietaus nuotekų tinklų ilgis siekia apie 9,496 km arba apie 32 proc. visų tinklų. Projekto metu inventorizuojama  ir įregistruojama 2,919  km  senų tinklų bei projekto metu įrengtų 1,4608 km naujų paviršinių nuotekų tinklų.
Projektas sudarys galimybes lietaus nuotekas Tauragės mieste tvarkyti organizuotai; bus sudarytos prielaidos mažinti miesto užtvindymo paviršinėmis nuotekomis riziką bei gerinama miesto ekonominė aplinka; valant nuotekas bus mažinamas neigiamas poveikis aplinkai, kadangi į gruntą ir/ar paviršinius vandens telkinius pateks valytos paviršinės nuotekos; inventorizavus ir įregistravus nuotakyną, jis pateks į UAB „Tauragės vandenys“ apskaitomo turto sąrašus, šie nuotakynai taps bendrovės nuosavybė už kurių priežiūra ir tinkamą eksploatavimą ir taps atsakinga bendrovė.


Kazimiero Simonavičiaus universitetas, UAB

Projektu bus siekiama tobulinti įmonės veiklą, naudojantis ekspertų konsultacijomis. Taip pat dalyvavimas projekte leis įmonei be didesnės administracinės naštos (nerengiant atskirų projektų) gauti paramą ir konsultacijas tuo metu, kai jų reikia, ir tiek, kiek reikia.


Socialinių paslaugų infrastruktūros plėtra Vilkaviškio rajono savivaldybėje

Vilkaviškio rajone socialinių paslaugų tinklas nėra išplėtotas, kad užtikrintų pakankamą socialinių paslaugų apimtį, įvairovę ir prieinamumą. Todėl būtina vystyti nestacionarių socialinių paslaugų infrastruktūrą savivaldybėje. Įgyvendinus projektą numatoma įsteigti savarankiško gyvenimo namus, kuriuose bus teikiamos paslaugos senyvo amžiaus,  socialinės rizikos asmenims ir jų šeimos nariams, asmenims su negalia ir kuriems nereikia nuolatinės, intensyvios priežiūros, sudarant jiems sąlygas savarankiškai tvarkytis buityje, rūpintis savimi, šeima. Tokio pobūdžio paslaugos rajone iki šiol nėra teikiamos. Projekto metu numatoma atlikti pastato, esančio Prapuolenių k. 1, Vilkaviškio r. sav. kapitalinio remonto darbus, pritaikant pastatą savarankiško gyvenimo paslaugoms teikti bei sutvarkyti aplink pastatą esančią infrastruktūrą. Projekto įgyvendinimo dėka gyventojams bus užtikrintos prieinamos ir aukštos kokybės nestacionarios socialinės paslaugos, sudarytos sąlygos integracijai į visuomenę.


Paslaugų teikimo ir asmenų aptarnavimo kokybės gerinimas Šilutės rajono savivaldybėje (I etapas)

Šilutės rajono savivaldybės administracija

Projektu (projekto I etapu) siekiama didinti Šilutės savivaldybės rajone gyvenančių asmenų pasitenkinimą  aptarnavimo viešojo valdymo institucijose kokybe ir teikiamų paslaugų prieinamumu visuomenei, taikant LEAN metodus. Metodai orientuoti į savivaldybės administracijos bei jai pavaldžių įstaigų darbo efektyvinimą, taip suteikiant paslaugos rezultatą per trumpesnį terminą, bei mažiau apkraunant paslaugos gavėją administracine našta.
Numatomos vykdyti veiklos:
1 veikla - „Vieno langelio“ principu teikiamų paslaugų kokybės analizė (pasitenkinimo tyrimas ir kokybės gerinimo galimybių tyrimas), kurios metu  bus  parengtas „Vieno langelio“ principu bei Savivaldybės biudžetinių įstaigų teikiamų paslaugų procesų žemėlapis, identifikuoti procesų kritiniai kokybės taškai ir Šilutės rajono savivaldybės teikiamų viešųjų paslaugų vartotojų pasitenkinimo tyrimas.
2 veikla - Asmenų aptarnavimo vadovaujantis „vieno langelio“ principu kokybės gerinimas taikant LEAN metodus, kurios metu bus parengtas optimizuotų procesų dokumentacijos rinkinys, klientų aptarnavimo kokybės standartas (piliečių chartija), paslaugų kokybės matavimo ir stebėsenos metodika su nustatytais kokybės rodikliais (KPI).

Moterų ir vyrų lygybės ir nediskriminavimo horizontalus principas yra integrali projekto dalis. Lygios galimybės bus užtikrintos įgyvendinant projektą, projekto dalyviai, administruojantis ir vykdantysis personalas bus atrinkti nepriklausomai nuo jų lyties, bet pagal jų turimą kompetenciją. Įgyvendinant projektą ir naudojantis jo rezultatais nebus diskriminuojama lyties, rasės, etninės kilmės, tikėjimo, seksualinės orientacijos ar kt. pagrindais. Pasiekti rezultatai bus vienodai prieinami visiems tikslinės grupės atstovams nepriklausomai nuo charakteristikų, galinčių būti diskriminacijos pagrindu. Bus sudarytos vienodos sąlygos gauti Šilutės rajono savivaldybės administracijos paslaugas ar jas teikti nepriklausomai nuo amžiaus, lytinės orientacijos, tikėjimo ir kt. Įgyvendinant projektą bus užtikrintas lyčių lygybės ir nediskriminavimo paslaugų teikimo ir gavimo bei vartojimo srityje principas. Pažymėtina, kad projekto įgyvendinimas neturės neigiamos įtakos lyčių lygybės ir nediskriminavimo principams.


Keltuvų judėjimo negalią turintiems žmonėms, dviračių laikiklių ir švieslenčių įrengimas autobusuose

Investicija siekiant pagerinti viešojo transporto pasiekiamumą įrengiant keltuvus judėjimo negalią turintiems žmonėms bei švieslentes autobusuose - reagėjimos, klausos negalią turintiems žmonėms. Taip pat siekiant pagerinti darnaus ir ekologiško transporto sąlygas įrengiant bei dviračių laikiklius, skirtus dviračių vežimui.


Kelmės miesto pietinės dalies sutvarkymas įrengiant eismo saugumo priemones

Kelmės rajono  savivaldybės administracija

Kelmės miesto pietinės dalies (Žemaitės, Taikos, Malūno, Rudupio, Rasos, Šlaito, P. Cvirkos gatvių, Malūno ir Naujosios skersgatvių, praėjimo tarp Naujosios ir Maironio gatvių) sutvarkymo įrengiant eismo saugumo priemones investicijų projekto įgyvendinimo metu  planuojama kompleksiškai rekonstruoti Rudupio g. (0,386 km), Šlaito g. (0,28 km), Malūno g. (1,6 km), įrengiant asfaltbetonio dangą. Įvertinus projekto metu siekiamą išspręsti problematiką, galima ją apibendrinti, kaip saugių, geros būklės gatvių, spartinančių gyventojų susisiekimą su kitais keliais, verslo ir visuomeniniais objektais trūkumas. Tvarkomos gatvės (Šlaito, Malūno ir Rudupio) yra Kelmės mieste, Kelmės rajono savivaldybėje. Įgyvendinus projektą ir sutvarkius Šlaito, Malūno, Rudupio gatves bus pagerintos vietinių gyventojų bei miesto svečių susisiekimo sąlygos, pasiektas stebėsenos rodiklis – vietinės reikšmės kelių transporto infrastruktūros vystymas, įgyvendinat regiono plėtros planus, savivaldybių strateginius veiklos planus ir integruotas teritorijų vystymo programas.
Gera susisiekimo sistema užtikrintų namų, darbovietės, viešųjų paslaugų prieinamumą. Numatomas įgyvendinti projektas kompleksiškai papildytų įgyvendintus ir numatomus įgyvendinti projektus, nes įrengus asfaltbetonio dangą Šlaito, Malūno ir Rudupio gatvėse būtų subalansuota susisiekimo infrastruktūra visame pietiniame Kelmės miesto kvartale.

Remiantis "2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ projektų finansavimo sąlygų aprašu", būtina pagrįsti, kaip projekto investicijomis prisidedama prie regiono teritorijų vystymo, gerinant aplinkosaugines, socialines ir ekonomines regiono sąlygas, mažinant skirtumus tarp regionų. Įgyvendinus projektą bus vykdoma darni vietinės reikšmės kelių tinklo plėtra, padidės kelių transporto sektoriaus konkurencingumas, užtikrinami būtiniausi gyventojų ir šalies ūkio susisiekimo poreikiai, eismo sauga, vietinės reikšmės automobilių kelių tinklo kokybiška priežiūra, techninių parametrų užtikrinimas, kokybiniai rodikliai bei aplinkos ir visuomenės sveikatos apsauga. Kelmės miesto pietinės dalies (Žemaitės, Taikos, Malūno, Rudupio, Rasos, Šlaito, P. Cvirkos gatvių, Malūno ir Naujosios skersgatvių, praėjimo tarp Naujosios ir Maironio gatvių) sutvarkymo įrengiant eismo saugumo priemones investicijų projekto įgyvendinimo metu  planuojama kompleksiškai rekonstruoti Rudupio g. (0,386 km), Šlaito g. (0,28 km), Malūno g. (1,6 km), įrengiant asfaltbetonio dangą, - kitos projekte numatytos veiklos, savivaldybės iniciatyva, jau yra įgyvendintos anksčiau.
Kaip parodė 2007–2013 metų ES struktūrinių fondų panaudojimo patirtis, pateikiama 2013 metais parengtoje ES struktūrinių fondų panaudojimo poveikio vietinei ir urbanistinei plėtrai vertinimo ataskaitoje , šalia rekonstruotų vietinės, krašto ir rajoninės reikšmės kelių sparčiai steigiasi verslo įmonės, kuriasi naujakuriai, plėtojama įvairesnė veikla (kaimo turizmas, gamybos ir paslaugų įmonės). Geras susisiekimo kelių tinklas yra regioninės plėtros pagrindas.


Klaipėdos miesto bendrojo plano kraštovaizdžio dalies keitimas ir Melnragės parko įrengimas

Klaipėdos miesto savivaldybės administracija

Projekto metu įgyvendinamos šios veiklos:
1. Kraštovaizdžio ir gamtinio karkaso sprendinių koregavimas arba keitimas savivaldybės bendrajame plane - įgyvendinant projektą bus pakeista Klaipėdos miesto bendrojo plano kraštovaizdžio dalis. Bus užtikrinta kraštovaizdžio planavimo kokybė, sudarytos sąlygas išsaugoti vietinio lygmens kraštovaizdžio arealus, jų estetines vertybes, funkcijas, leista atkurti svarbias ekologiniu ar istoriniu požiūriu kraštovaizdžio vertybes, apleistus kraštovaizdžio kompleksus ir kt.
2. Kraštovaizdžio formavimas ir ekologinės būklės gerinimas gamtinio karkaso teritorijoje - bus įrengtas Melnragės parkas ir sutvarkyta gretima teritorija tarp Nėgių ir Vėtros gatvių. Bendras numatomos tvarkyti atskirųjų želdynų teritorijos plotas - apie 9 ha. Projektu siekiama išsaugoti teritorijoje esančias vertingas ekosistemas, stiprinti apsaugines ekologines funkcijas ir kartu sudaryti sąlygas visuomenei naudoti šią, su pajūrio paplūdimiu besiribojančią, teritoriją rekreacijos poreikiams ir pažinti vietovės gamtines, kultūrines vertybes.


Komunalinių atliekų tvarkymo infrastruktūros plėtra Telšių regione

Uždaroji akcinė bendrovė "Telšių regiono atliekų tvarkymo centras"

Projekto tikslas – tobulinti Telšių regiono komunalinių atliekų tvarkymo sistemos infrastruktūrą sukuriant ir išplečiant komunalinių atliekų rūšiuojamojo surinkimo, paruošimo naudoti pakartotinai pajėgumus, informuojant visuomenę atliekų prevencijos ir tvarkymo klausimais. Projekto tikslas atitinka šalies ir regiono strateginių planavimo dokumentų nuostatas ir plėtros tikslus, taip pat atliekų tvarkymo planus. Projekto metu Mažeikių r., Plungės r., Rietavo ir Telšių rajono savivaldybėse planuojama įrengti konteinerines komunalinių atliekų surinkimo aikšteles, skirtas mišrių komunalinių, pakuotės ir pakuotės atliekų, antrinių žaliavų (stiklo, plastiko, popieriaus), tekstilės bei biologiškai skaidžių atliekų surinkimui . Individualių valdų gyventojams Plungės r. sav ketinama išdalinti biologiškai skaidžių atliekų konteinerius, o Mažeikių r. sav. kompostavimo dėžes. Telšių r. savivaldybės teritorijoje planuojama įrengti didelių gabaritų atliekų surinkimo aikšteles. Visose Telšių regiono savivaldybėse planuojama įgyvendinti visuomenės informavimo kampaniją.Įgyvendinus projektą bus pagerintas antrinių žaliavų ir didelių gabaritų atliekų surinkimo aikštelių pasiekiamumas, t.y. bus įrengtos tvarkingos, estetiškai patrauklios, žmonėms su negalia pritaikytos konteinerių aikštelės. Plungės ir Mažeikių r. sav. gyventojams bus sudarytos sąlygos rūšiuoti bei kompostuoti biologiškai skaidžias atliekas. Taip pat bus didinamas gyventojų sąmoningumas, skatinant atsakingai rūšiuoti komunalines atliekas. Planuojama, kad dėl Projekto įgyvendinimo padidės pirminio rūšiavimo būdu išrūšiuotų, atliekų susidarymo vietoje sukompostuotų atliekų kiekis. Dėl šios priežasties įvykdžius Projektą bus surenkama mažiau mišrių komunalinių atliekų ir daugiau tų atliekų, kurių pirminiam rūšiavimui, sutvarkymui jų susdarymo vietoje bus įsigyti nauji atliekų konteineriai.


Šilutės žemės ūkio mokykla teikdama žuvininkystės profesinio mokymo paslaugas, susiduria su  problema - nors susidomėjimas žuvininkystės profesiniu mokymu auga, tačiau būtina toliau gerinti teikiamų paslaugų kokybę ir plėsti žuvininkystės profesinio mokymo metu suteikiamų kompetencijų apimtis. Todėl mokykla išsikėlė sau projekto tikslą - gerinti besimokančiųjų asmenų profesinį pasirengimą praktinei veiklai. Kad šį tikslą pasiekti Šilutės žemės ūkio mokykla įgyvendindama projektą „Žuvininkystės sektorinio praktinio mokymo centro plėtra” atliks šias veiklas: 1) žuvininkystės praktinio mokymo centro plėtros įrangos įsigijimas (bus įsigytas a) mokomojo žuvų perdirbimo cecho įrangos 1 komplektas; b) mokomosios žuvų auginimo fermos įrangos 1 komplektas; c) žuvininkystės techninio aptarnavimo centro įrangos 1 komplektas) ir 2) bendrabučio vidaus patalpų remontas (bus atlikti remonto darbai ir įsigytas bendrabučio įrangos 1 komplektas).  Įgyvendinus projektą, bus užtikrintas aukštos kokybės žuvininkystės profesinio mokymo paslaugų teikimas ir tai sudarys prielaidas augti žuvininkystės sektoriaus įmonių konkurencingumui.


Pagrindinis projekto tikslas - optimizuoti UAB "Ginstata" vidinius procesus,turinčius įtakos veiklos rezultatams, identifikuoti procesus ir aiškiai paskirstyti atsakomybes,siekiant aiškumo darbuotojams. Projekto įgyvendinimo metu bus diegiamos kokybės, aplinkos bei darbuotojų saugos ir sveikatos vadybos sistemos. Šios vadybos sistemos statybų sektoriuje dirbančiai įmonei pirmiausia yra labai svarbios dėl įmonės konkurencingumo, t.y. galimybės dalyvauti stambesnių pirkimų konkursuose, įgyti didesnį klientų pasitikėjimą, sprendžiant galimos partnerystės klausimus ir pan.
Įsidiegus integruotą vadybos sistemą tikimasi,kad įmonės darbo našumas per tris metus po projekto įgyvendinimo metus padidės beveik dvigubai lyginant su paraiškos pateikimo metais, taip pat ženkliai padidės ir įmonės apyvarta. Planuojama,kad įsidiegus tarptautinėje rinkoje pripažintas vadybos sistemas,atitinkančias standartus ISO 9001,ISO 14001 ir BS OHSAS 18001, įmonės apyvartos padidėjimą sąlygos dalyvavimas viešųjų pirkimų konkursuose (šiuo metu įmonės dalyvavimas viešuosiuose pirkimuose buvo ribotas,nes dauguma pirkėjų į reikalavimus įrašo atitikties standartams įrodymų). Sertifikuota įmonės vadybos sistema bus įrodymas potencialiems klientams, kad UAB "Ginstata" yra atsakinga už savo darbų kokybę, rūpinasi savo darbuotojų ir asmenų,galinčių patekti į darbo aplinką, sauga bei valdo įmonės daromą poveikį aplinkai.

Planuojamas įgyvendinti projektas "UAB "Ginstata" darbo našumo didinimas" neturės neigiamos įtakos darnaus vystymosi principo įgyvendinimui, t.y., projekte nėra numatytų veiksmų, kurie turėtų neigiamą poveikį darnaus vystymosi principo įgyvendinimui aplinkosaugos, socialinėje, ekonomikos, regionų vystymo ir informacinės ir žinių visuomenės srityse.

Projekte "UAB "Ginstata" darbo našumo didinimas" nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui. Įgyvendinant projektą bei po jo įgyvendinimo bus laikomasi LR moterų ir vyrų lygių galimybių įstatymo nuostatų.  Bus sudarytos vienodos dalyvavimo projekte ir naudojimosi projekto rezultatais galimybės: vyrams ir moterims; bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams. Taigi planuojamo projekto įgyvendinimas neturės neigiamos įtakos lyčių lygybės ir nediskriminavimo principų įgyvendinimui.


8 MW vandens šildymo katilo su pakura ir biokuro sandėliu įdiegimas Utenos RK

Uždaroji akcinė bendrovė "Utenos šilumos tinklai"

UAB „Utenos šilumos tinklai“ per daugiau kaip dešimtmetį investavo daug lėšų, kad išlaikytų vieną iš žemiausių šilumos kainų Lietuvoje. Pagrindinė to priežastis – iškastinio kuro pakeitimas į biokurą. UAB „Utenos šilimos tinklai“ pirmą biokuro katilą įsirengė 2002 metais ir jau baigiasi jo eksploatavimo resursas. Bendrovė šiuo projektu siekia rekonstruoti Utenos rajoninę katilinę įrengiant naują biokuru kūrenamą pakurą su ne mažesnio kaip 8 MW našumo vandens šildymo katilu bei nauju kuro sandėliu bei prijungiant prie esamų katilinės inžinerinių sistemų.
Projektą numatoma įgyvendinti 2018 m.

Projektas prisideda prie Nacionalinėje darnaus vystymosi strategijoje, patvirtintoje Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl Nacionalinės darnaus vystymosi strategijos patvirtinimo ir įgyvendinimo“, aprašytų ilgalaikių ir trumpalaikių energetikos tikslų, jų uždavinių įgyvendinimo: sukurti saugų, palankų aplinkai, konkurencingą ir į bendrą ES energetikos sistemą integruotą energetikos sektorių, užtikrinti patikimą ir diversifikuotą energijos išteklių tiekimą, padidinti energijos gamybos, skirstymo ir vartojimo efektyvumą; išplėsti atsinaujinančių ir atliekinių energijos išteklių naudojimą; didinti elektros energijos, šilumos gamybos, skirstymo ir vartojimo efektyvumą, sumažinti energijos nuostolius skirstomuosiuose tinkluose; sumažinti šalies priklausomybę nuo kuro importo, padidinant energijos gamybą iš atsinaujinančių ir atliekinių energijos išteklių.


Lietuvos automobilių kelių direkcija prie Susisiekimo ministerijos

Projekto „Transeuropinio tinklo kelio E272 (Vilnius–Panevėžys–Šiauliai–Palanga) plėtra. Dangos rekonstravimo III etapas. Kelio A11 Šiauliai–Palanga ruožo nuo 62,72 iki 69,62 km rekonstravimas“ tikslas: plėtoti ir tobulinti TEN-T kelių tinklą, didinant kelio pralaidumą, stiprinant ir platinant kelių dangą, įgyvendinant eismo saugos ir aplinkos apsaugos priemones.Rekonstruojamame kelio A11 Šiauliai–Palanga ruože nuo 62,72 iki 69,62 km, kuris priklauso TEN-T keliui E272, numatoma rekonstruoti 6,9 km kelio, įdiegti saugaus eismo ir aplinkosaugos priemones. Planuojamas kelio platinimas ir stiprinimas. 64,55 km projektuojama vieno lygio sankryža su rajoniniu keliu Nr. 4635 Privažiavimas prie Degaičių nuo kelio Šiauliai–Palanga. Taip pat bus rekonstruojamos vieno lygio sankryžos 65,3 km su Degaičių gatve ir 66,55 km su Ežero gatve. Esamos vieno lygio sankryžos (67,05 km su krašto keliu Nr. 160 Telšiai–Varniai ir 69,03 km su krašto keliu Nr. 161 Telšiai–Seda) bus rekonstruojamos į žiedines. Įrengiami pėsčiųjų ir dviračių takai, nauji apsauginiai atitvarai, tvorelė pėsčiųjų ir dviračių eismui reguliuoti, žiedinės sankryžos apšvietimas (69,03 km).Įgyvendinus projektą „Transeuropinio tinklo kelio E272 (Vilnius–Panevėžys–Šiauliai–Palanga) plėtra. Dangos rekonstravimo III etapas. Kelio A11 Šiauliai–Palanga ruožo nuo 62,72 iki 69,62 km rekonstravimas“ bus sudarytos patogios susisiekimo sąlygos tranzitiniam bei vietiniam eismui, pagerės saugaus eismo sąlygos, sumažės eismo įvykių skaičius ir jų tikimybė, sutrumpės kelionės laikas. Projekto įgyvendinimas prisidės prie veiksmų programos prioriteto priemonės remiamos veiklos „TEN-T kelių tinklo techninių parametrų gerinimas ir pralaidumo didinimas“ numatytų pasiekti produkto rodiklio „Bendras rekonstruotų ar modernizuotų kelių TEN-T tinkle ilgis, km“ ir rezultato rodiklio „Sugaištas kelionių TEN-T automobilių keliais laikas, mln. val.“


Partnerių tarptautinėms MTEPI iniciatyvoms fotonikos technologijų kūrimo ir jų taikymo įvairiose srityse paieška EĮT renginiuose (PHOTONNECT)

Viešoji įstaiga "Fizikos instituto mokslo ir technologijų parkas"

Viešoji įstaiga „Fizikos instituto mokslo ir technologijų parkas“  (toliau - Parkas) teikia paramą įmonėms, veikiančioms taikomųjų mokslinių tyrimų ir eksperimentinės plėtros srityse, komercializuoti mokslo ir studijų įstaigų atliekamų mokslinių tyrimų rezultatus, skatina verslo, mokslo ir studijų integraciją fizinių ir technologinių mokslų srityje, tuo būdu prisidedant prie eksporto skatinimo, šalies konkurencingumo didinimo ir žinių pagrindu plėtojamos ekonomikos kūrimo.
Parkas taip pat kuria ir testuoja lazerines sistemas, ir ruošia inovatyvius sprendimus pramoniniams bei akademiniams taikymams, teikia prototipų mechaninių mazgų modeliavimo ir bandomosios gamybos, ir kitas su fotonikos technologijomis susijusias MTEPI ir inovacijų paramos paslaugas Siekiant išlikti konkurencingais, Parkui nepakanka vidinių išteklių, reikalingų efektyviai plėtoti MTEPI veiklas ir paslaugas. Todėl yra būtina plėtoti tarptautinį bendradarbiavimą MTEPI srityje bei stengtis išnaudoti ES MTEPI iniciatyvų (programų) teikiamas galimybes.
Projekto tikslas –  plėtoti tarptautinę partnerystę ir tinklaveiką, per EĮT ieškant galimybių dalyvauti tarptautinėse ES MTEPI iniciatyvose.
Projekto metu planuojama dalyvauti 5-se renginiuose.
Dalyvaujant tarptautinių MTEPI veiklos iniciatyvų, apie kurias informaciją teikia EĮT organizacijos, renginiuose bus tikimasi surasti partnerių dalyvauti konkrečioje - vienoje ar keliose  tarptautinėse ES MTEPI programose (Cosme; SME Intrument; Horizon2020, Eureka; Eurostars; ir pan.).
Tikimasi, kad aktyvaus dalyvavimo renginiuose dėka pavyks su tarptautiniais partneriais pasirašyti nemažiau kaip vieną susitarimą kartu bendradarbiaujant teikti paraiškas tarptautinėms MTEPI srities iniciatyvoms įgyvendinti.


UAB "Tribe payments" investicijos, tobulinant darbuotojų kvalifikaciją, žinias ir gebėjimus

Pagrindinis projekto tikslas - UAB "Tribe payments" profesinių darbuotojų kompetencijų ugdymas ir prisitaikymas prie ūkio pokyčių. Projekto metu bus organizuojami  mokymai įmonės administracijos darbuotojams, įvairių sričių specialistams. Projekto įgyvendinimo rezultate bus apmokyti įmonės darbuotojai, pakelta jų kompetencija ir gebėjimų lygis. Projekto dėka bus ugdomas darbuotojų pasitenkinimas darbu, užkertamas kelias darbuotojų kaitai, gerinama gaminių bei paslaugų teikimo kokybė, didinamas įmonės konkurencingumas ir dominavimas rinkoje. Projekto trukmė - 18 mėn. Projektui būtina ES pagalba, nes finansavimas leis projektą įgyvendinti greičiau ir platesne apimtimi.


Preparatų, skirtų augalų apsaugos produktų nunešimui pavėjui mažinti, tyrimai ir naujos formuliacijos vystymas

Skatinti visų tipų įmonių mokslo ir studijų institucijose sukurtų mokslinių tyrimų ir eksperimentinės plėtros (toliau – MTEP) rezultatų pagrindu kuriamų inovatyvių produktų plėtojimą visuose etapuose nuo idėjos iki bandomosios gamybos (įskaitant MTEP veiklų, turinčių komercinį potencialą, vykdymą, idėjų plėtotę, mokslinius ir inžinerinius tyrimus, eksperimentinę plėtrą, prototipų kūrimą, testavimą ir naujų produktų bandomąją gamybą); stiprinti mokslininkų ir kitų tyrėjų gebėjimus įsijungti į Europos mokslinių tyrimų erdvę, remiant į rinką ateityje orientuotus tarptautinio lygio taikomuosius mokslo–verslo projektus. Projekto metu bus sukurtas ir vystomas naujas augalų apsaugos produktų nunešimo pavėjui mažinimo preparatas ir moksliniais tyrimais įvertintas jo efektyvumas.


Mokslo ir tyrimų atvira prieiga – MITAP II

Mokslo, inovacijų ir technologijų agentūra

Šiuo metu Lietuvos mokslo ir studijų institucijoms ir valstybiniams mokslinių tyrimų institutams trūksta gebėjimų identifikuoti rinkai paklausias  bei tyrimams reikalingas paslaugas ir MTEP darbus, surasti efektyviausius paslaugų pardavimo kanalus bei pasirinkti geriausius būdus ir priemones pristatyti atliekamus ir (arba) vystomus tyrimus.
Projekto tikslas - skatinti atvirą prieigą prie tyrimams reikalingų paslaugų ir MTEP rezultatų mokslo ir studijų institucijose ugdant mokslininkų, kitų tyrėjų, mokslo ir studijų bei įgyvendinimą koordinuojančių institucijų darbuotojų gebėjimus identifikuoti moksliniams tyrimams reikalingas paslaugas ir komercinti MTEP rezultatus bei organizuoti bendrą MTEP rinkodarą naudojant „Open R&D Lietuva” ženklą. Įgyvendinus projektą bus padidinta mokslininkų ir kitų tyrėjų kvalifikacija MTEP tyrimams reikalingų paslaugų identifikavimo, išvystymo ir pristatymo srityse, mokslininkai bei kiti tyrėjai įgis praktines žinias identifikuoti ir perduoti technologijas bei teikti MTEP paslaugas. Projekte numatytų veiklų įvykdymas leis užmegzti tvarius ryšius su  diplomatinėmis atstovybėmis ir asocijuotomis struktūromis bei užtikrinti atviros prieigos prie tyrimams reikalingų paslaugų ir MTEP darbų teikimo sistemos palaikymą bei įveiklinimą. Taip pat įgyvendinus veiklas bus sustiprinta nacionalinė ir tarptautinė komunikacija apie MSI mokslo potencialą ir teikiamas MTEP paslaugas.


VšĮ Respublikinės Panevėžio ligoninės tuberkuliozės diagnostikos ir gydymo infrastruktūros modernizavimas ir gydymo efektyvumo didinimas

Viešoji įstaiga Respublikinė Panevėžio ligoninė

VšĮ Respublikinė Panevėžio ligoninė planuoja įgyvendinti  projektą "Tuberkuliozės profilaktikos, diagnostikos ir gydymo paslaugų kokybės ir prieinamumo gerinimas VšĮ Respublikinėje Panevėžio ligoninėje", kuriuo bus siekiama spręsti tuberkuoliozės ligų plitimo kontrolės, diagnostikos ir gydymo paslaugų gerinimo klausimus ir pagerinti asmens sveikatos priežiūros paslaugų kokybę ir prieinamumą Panevėžio regiono gyventojams.
Projekto metu bus atliktas ligoninės infrastruktūros modernizavimas atliekant Respublikinės Panevėžio ligoninės pulmonoligijos skyriaus  stacionaro patalpų kapitalinį remontą; pastatus 11 F 2/p ir 13 F 2/p  apjungiant į vieną pastatą ir įrengiant dezinfekavimo kamerą; įsigyjant tiesiogiai stebimo gydymo kurso (DOTS) kabineto įrangą; medicinos ir kitą įrangą, skirtą tuberkuliozės diagnostikai ir gydymui; bus vykdomi pacientų ir jų šeimos narių mokymai tuberkuliozės profilaktikos ir kontrolės klausimais.


Specialiosios pedagogikos ir psichologijos centras

Siekiant, kad profesinė mokykla taptų mokykla visiems bei sėkmės garantu įtraukiajam ugdymui ypač daug dėmesio turėtų būti skiriama mokiniams iš socialiai jautrių grupių, t. y. mokiniams, turintiems specialiųjų ugdymosi poreikių ir/ar patiriantiems socialinę atskirtį. Užtikrinti galimybę socialiai jautrių grupių mokiniams  įgyti profesiją - pagrindinis projekto tikslas. Šio tikslo bus siekiama padedant mokiniams  atrasti save profesijų pasaulyje, sudarant sąlygas ir užtikrinant visas reikalingas pagalbos mokantis, aprūpinant būtinomis mokymo priemonėmis ir mokomąja medžiaga, organizuojant turiningą popamokinę veiklą, tobulinant pedagogų profesinę kvalifikaciją.

Visiems dalyviams bus sudarytos vienodos sąlygos dalyvauti projekto veiklose nepaisant lyties, amžiaus, lytinės orientacijos, negalės, rasės ar etninės priklausomybės, religijos, įsitikinimų ir kitų Lietuvos Respublikos tarptautinėse sutartyse ar įstatymuose numatytų pagrindų.
Praktinių užsiėmimų metu bus sudarytos galimybės aptarti kylančius skirtybių pripažinimo klausimus, ugdyti tolerantiškas nuostatas, bendradarbiaujant, mokantis iš savo ir kolegų patirties. Veikloje Nr.1.1. vertinant modelį numatoma atkreipti dėmesį į tai, kaip įgyvendinami lygių galimybių ikr nediskriminavimo principai teikiant švietimo pagalbą, ar vienodas galimybes švietimo pagalbą gauti turi įvairių rasių, tautybių, socialinės padėties, tikėjimo ar pažiūrų asmenys. Veiklose Nr. 1.2.2. oreganizuojant mokymus naudotis metodikomis, į mokymų temas numatoma įtyraukti temas apie nuostatas ir stereotipus į berniukus ir mergaites. Veiklose Nr. 1.2.3. rengiant metodikas, siekiant išvengti diskriminacijos apraiškų, bus konsultuojamasi su atitinkamų sričių sopecialistais.


Respublikinio priklausomybės ligų centro infrastruktūros atnaujinimas ir pritaikymas priklausomybės ligų paslaugų teikimui

Respublikinis priklausomybės ligų centras

Pagrindinė investiciniame projekte identifikuota problema - nepakankamai prieinamos, nepakankamai kokybiškos ir efektyvios priklausomybės ligų profilaktikos, diagnostikos ir gydymo paslaugos, o netinkama ir nepritaikyta bei tikslinių grupių poreikių neatitinkanti RPLC infrastruktūra yra viena iš problemos priežasčių. RPLC gydymo paskirties pastatų patalpos nepritaikytos priklausomybės ligų profilaktikos, diagnostikos ir gydymo paslaugų teikimui bei neatitinka tikslinės grupės poreikių, nepilnai atitinka higienos normose tokio pobūdžio įstaigai keliamus reikalavimus. Siekiant išpręsti identifikuotas problemas bei prisidėti prie  priklausomybės ligų gydymo sąlygų Lietuvoje gerinimo, investiciniame projekte keliamas tikslas - pagerinti Respublikinių priklausomybės ligų centrų teikiamų paslaugų kokybę ir jų prieinamumą pritaikant turimą infrastruktūrą priklausomybės ligų profilaktikos, diagnostikos ir gydymo paslaugų teikimui. Išskirta projekto tikslinė grupė yra asmenys, žalingai vartojantys alkoholį, narkotines medžiagas ar tabaką, priklausomi nuo azartinių lošimų bei jų šeimos nariai, taip pat RPLC padalinių darbuotojai, administracija. Pagrindiniai tikslinių grupių poreikiai yra susiję su priklausomybės ligų profilaktikos, diagnostikos ir gydymo paslaugų kokybės gerėjimu, prieinamumo didėjimu, trūkstamų paslaugų, siekiant užtikrinti kompleksinį priklausomybės ligų gydymą, realizavimu; didesnio pacientų skaičiaus aptarnavimu; bendradarbiavimo tarp priklausomybės ligų srityje veikiančių sveikatos priežiūros įstaigų vystymu; darbuotojų darbo sąlygų gerėjimu.

Įgyvendinant projektą pastatas bus pritaikytas neįgaliesiems vykdant Jungtinių Tautų neįgaliųjų teisių konvencijos nuostatas ir  STR 2.03.01:2001 „Statiniai ir teritorijos. Reikalavimai žmonių su negalia reikmėms“ reikalavimus. Numatoma įrengti pandusą neįgaliesiems visuose 4 objektuose, liftus, pritaikytus žmonėms su negalia objektuose Gerosios Vilties 3, Vilnius, Giedraičių 8, Kaunas ir Daubos 3, Šiauliai.


Valstybės įmonė Vidaus vandens kelių direkcija

Nemuno upės, kuria nuo Kauno iki Atmatos žiočių eina TEN-T tinklo vidaus vandenų kelias E41,  laivakelis kasmet yra užnešamas nešmenimis. Seklumų formavimąsi skatina tai, kad hidrotechnikos statiniai - bunos, esančios Nemuno upėje, dėl blogos techninės būklės neatlieka savo funkcijos. Siekiant sumažinti vagos užnešimą nešmenimis, būtina sutvarkyti esamas ir, esant poreikiui, įrengti naujas bunas.
Šiuo projektu sprendžiama problema – nesudaromos tinkamos laivybai sąlygos tarptautinės  reikšmės kelyje E41 - kelias E41 neatitinka vidaus vandenų kelių naudotojų poreikių.
Projekto tikslas - pagerinti  laivybos sąlygas TEN-T tinklo vidaus vandenų kelyje E41.
Projektas bus įgyvendinamas Nemuno upės ruože nuo 225,6 km Kaune iki 126 km ir nuo 106 km iki 0 km, Atmatos žiočių.
Modernizavus kelią, rekonstruotos bunos formuos tiesesnį ir siauresnį laivakelį, kurį susiaurėjusi srovės tėkmė natūraliai gilins, o dalis sąnašinio grunto nusės tarpbuniuose. Bunoms formuojant laivakelį, bus sudarytos sąlygos Įmonei išlaikyti kelio matmenis vykdant kasmetinius kelio priežiūros darbus, pavyzdžiui, laivakelyje kasmet nusėdantį sąnašinį gruntą pašalins žemsiurbės, vykdančios kelio valymo darbus. Tikėtinas tiesioginis poveikis projekto tikslinėms grupėms – išlaikomi nustatyti kelio matmenys.

Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui aplikosaugos (Aplinkos apsaugos agentūros 2019-06-20 atrankos išvada Nr. (30.1)-A4E-2299 „Dėl TEN-T tinklo kelio E41 modernizavimo, poveikio aplinkai vertinimo“; Valstybinės saugomų teritorijų tarnybos prie Aplinkos ministerijos 2019-04-18 raštas Nr.(4)-V3-187 (7.21) „Dėl planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo išvados"), socialinėje ir ekonomikos srityse (vidaus vandenų laivyba yra efektyvi energijos vartojimo aspektu, labiausiai tausojanti aplinką, ekologiškai patraukli, mažinanti automobilių kelių apkrovimą ir taip sudaranti palankesnes sąlygas eismo saugumui).
Projekto investicijomis bus prisidedama prie aplinkosaugos sąlygų regione gerinimo, sumažinant oro bei triukšmo taršą, prie kovos su klimato kaita, aplinkai draugiško susisiekimo, darnaus ir integruoto judumo, intermodalinio krovinių pervežimo, eismo saugos bei saugumo skatinimo. Investicijos atliepia Lietuvos bei Europos strateginius dokumentus (LR teritorijos bendrojo plano koncepciją (numatomose erdvinio vystymosi kryptyse didelis dėmesys skiriamas klimato kaitos švelninimui), LR Nacionalinį energetikos ir klimato srities veiksmų planą (NEKS), Nacionalinį pažangos planą, Nacionalinės energetinės nepriklausomybės strategiją, Nacionalinį oro taršos mažinimo planą; EK komunikatą „Europos žaliasis kursas“, Baltąją knygą (Bendros Europos transporto erdvės kūrimo planas) bei kitų tarptautinių organizacijų  (EBPO, Tarptautinis transporto forumas, EK, Pasaulio bankas, Pasaulio ekonomikos forumas, Jungtinės tautos ir jos specializuotos agentūros: Tarptautinė civilinės aviacijos organizacija, Tarptautinė jūsų transporto organizacija, Tarptautinė telekomunikacijų sąjunga, Pasaulinė pašto sąjunga) formuojamas vizijas bei teikiamas rekomendacijas susisiekimo sektoriuose.


Projekto „Kompleksinės paslaugos šeimai Ignalinos rajone“ tikslas –  sudaryti sąlygas Ignalinos rajone   gyvenančioms šeimoms gauti kompleksiškai teikiamas paslaugas,  siekiant įgalinti šeimas įveikti iškilusias krizes bei derinti šeimos ir darbo įsipareigojimus.  Ignalinos rajono savivaldybės administracija įgyvendins projektą "Kompleksinės paslaugos šeimai Ignalinos rajone" kartu su partneriais – Dūkšto globos namų Dienos socialinės globos ir socialinės priežiūros centru bei asociacija Ilgių bendruomene. Bendruomeniniuose šeimos namuose , įkurtuose Dūkšto globos namų Dienos socialinės globos ir socialinės priežiūros centre, „ vieno langelio“ principu bus sudarytos galimybės  informuoti, konsultuoti  asmenis  apie teikiamas kompleksines paslaugas  šeimai.  Įgyvendinant projektą Ignalinos rajone gyvenančioms šeimoms  bus teikiama psichosocialinė pagalba, vyks pozityvios tėvystės mokymai, bus teikiamos šeimos įgūdžių ugdymo ir sociokultūrinės paslaugos, vaikų priežiūros paslaugos.  Planuojama, kad paslaugomis pasinaudos 118 asmenų (šeimų nariai).   Paslaugos bus teikiamos Bendruomeniniuose šeimos namuose, adresu ligoninės g. 13, Ignalina, Ilgių bendruomenės valdomame pastate Bažnyčios  akl.1, Rimšės mstl., Ignalinos r. , vyks išvažiuojamieji renginiai rajono  seniūnijose.

Projekto įgyvendinimo metu vykdomos veiklos darys įtaką visuomenės gyvenimo kokybei. Projekto veiklos prisidės prie darnaus vystymosi principo - didins gyventojų gyvenimo kokybę, patenkins pagrindinius žmonių poreikius, užtikrins vystymąsi. Kadangi projektas prisidės prie  Nacionalinės darnaus vystymo strategijos įgyvendinimo priemonių plane nurodyto ilgalaikio tikslo - padidinti gyventojų pajamas, sumažinti visuomenės diferenciaciją ir skurdą, užtikrinti tinkamas darbo sąlygas, siekti efektyvios socialinės apsaugos – sudaryti palankias sąlygas šeimoms, užtikrinti socialiai pažeidžiamų gyventojų grupių socialinę integraciją

Projekto įgyvendinimo metu vykdomos veiklos užtikrins moterų ir vyrų lygybę, nebus diskriminuojamos etninės ar rasinės priklausomybės, amžiaus, negalios, seksualinės orientacijos, tikėjimo ar įsitikinimų asmenys. Projekto metu bus siekiama užtikrinti moterų ir vyrų lygybę visose srityse bei panaikinami galimi diskriminacijos šaltiniai.
Projekto metu vykdomos veiklos nebus nukreiptos prieš moteris ar vyrus, nebus diskriminuojami paslaugų teikėjų / įgyvendintojų / projekto naudą gaunančių asmenų lytis, rasė, amžius, tautybės, įsitikinimai ir kt.


Išmaniojo operacijų valdymo centro pastato ikiprekybinis pirkimas (Smart HQ)

Lietuvos Respublikos krašto apsaugos ministerija

Krašto apsaugos ministerija siekia sukurti ateities modulinį administracinį pastatą, operacijų valdymo centrą, kuris būtų į taupymą orientuotas, aukšto saugumo lygio, paremtas naujausiais technologiniais sprendimais bei atitiktų jam keliamus funkcinius reikalavimus. Ikiprekybiniu pirkimu  planuojama įsigyti mokslinių tyrimų ir technologinės plėtros paslaugas, apimančias pastato koncepcijos pateikimo, prototipo sukūrimo ir išbandymo realiomis sąlygomis paslaugas. Sukūrus inovatyvų modulinį operacijų valdymo centro pastatą, kaip įvairias technologijas integruojančią sistemą, Krašto apsaugos ministerija, kitos valstybinės ir privačios institucijos ateityje galės panaudoti šio projekto metu sukurtą technologinę inžinerinę sistemą arba atskirus jos komponentus plėtojant kitą panašios specifikos ar paskirties infrastruktūrą, optimizuoti specializuoto personalo darbo procesus.

Projektu bus prisidėta prie Jungtinių Tautų Darnaus vystymosi darbotvarkės iki 2030 m. 7 tikslo „skatinti investicijas į švarios energijos technologijas“, 9 tikslo „kurti kokybišką, patikimą, tvarią ir atsparią infrastruktūrą“. Ikiprekybinio pirkimo metu perkamam inovatyviam produktui keliami reikalavimai - "pastatas turi būti darnus ir energetiškai efektyvus".

Projekte nenumatoma jokių apribojimų, kurie turėtų neigiamą poveikį lyčių lygybės ar nediskriminavimo principų įgyvendinimui: tiek dalyvauti projekto veiklose, tiek naudotis projekto rezultatais galės visi individai nepriklausomai nuo jų lyties, rasės, etninės kilmės, religijos, tikėjimo, amžiaus, negalios, seksualinės orientacijos.


Miesto viešojo transporto priemonių parko atnaujinimas Vilniaus mieste

Pastaraisiais metais Vilniaus miesto gyventojų ir į miestą atvykstančių „dienos gyventojų“ skaičius nuolat augo, kas sąlygojo vis intensyvesnius individualių transporto priemonių miesto gatvėse srautus, transporto spūsčių didėjimą, oro užterštumą, ilgesnį  kelionės laiką. Šias problemas bent iš dalies padėtų sumažinti intensyvesnis naudojimasis miesto viešuoju transportu, tačiau šiuo metu viešojo transporto paslaugos neretai neatitinka vartotojų lūkesčių, netenkina jų poreikių, kas skatina naudotis automobiliu, o ne viešuoju transportu. Nors troleibusų maršrutų tinklas, ypač centrinėje miesto dalyje, yra labai gerai išvystytas, tačiau eksploatuojamas transporto priemonių parkas didžiąja dalimi nusidėvėjęs, troleibusai techniškai ir moraliai pasenę, menkas jų eksploatacinis greitis, prastos keleivių kelionės komforto sąlygos. Per paskutinįjį dešimtmetį troleibusų parkas visai nebuvo atnaujinamas, todėl šiuo metu vidutinis troleibusų amžius siekia virš 22 metų, o apie 57 proc. viso parko sudaro 20-25 metų troleibusai. Didžioji dalis troleibusų nepritaikyti neįgaliesiems arba žmonėms su specialiaisiais poreikiais, kas didina jų socialinę atskirtį. 2016 m. Vilniaus mieste troleibusais buvo pervežta beveik 55 tūkst. keleivių. Siekiant pagerinti Vilniaus miesto viešojo transporto paslaugų kokybę ir keleivių aptarnavimą, paskatinti miesto gyventojus labiau naudotis viešuoju transportu, būtina atnaujinti pasenusias ir nusidėvėjusias transporto priemones. Įgyvendindama projektą, Vilniaus miesto savivaldybės administracija planuoja įsigyti 40 vnt. naujų žemagrindžių troleibusų, kuriais pakeis tiek pat senesnių nei 20 metų šiuo metu eksploatuojamų troleibusų. Projekto įgyvendinimas pagerins kelionės troleibusais sąlygas, viešojo transporto paslaugų kokybę, skatins gyventojus ir miesto svečius labiau naudotis viešuoju transportu, prisidės prie keleivių srautų didinimo, prisidės prie socialinės atskirties mažinimo, universalaus dizaino principo įgyvendinimo.

Projekto metu numatoma įsigyti ekologiškas viešojo transporto priemones - troleibusus, varomus elektros energija, todėl šios transporto priemonės neteršia aplinkos. Naujų troleibusų įsigijimas prisidės prie kelionės viešuoju tranportu sąlygų pagerinimo, kelionė taps komfortiškesnė, užtruks mažiau laiko, kas, planuojama, skatins daugiau miesto gyventojų ir svečių naudotis viešuoju transportu,  o ne nuosavais automobiliais. Dėl šių priežasčių bus mažinama oro tarša mieste, gerės Vilniaus miesto aplinkosauginės sąlygos.

Nėra jokių projekto apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.
Dalyvauti projekte ir projekto rezultatais naudotis lygiomis teisėmis galės visi projekto pareiškėjo ir projekto partnerio darbuotojai bei visi viešojo transporto paslaugų vartotojai, nepriklausomai nuo jų lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos.
Įsigyti troleibusai atitiks universalaus dizaino principus, nes šiomis transporto priemonėmis galės naudotis visi: vaikai, suaugusieji, vyrai, moterys, senyvo amžiaus, negalią turintieji, įvairių tautybių ir kitų skirtumų žmonės, t. y. įsigytos viešojo transporto priemonės atitiks visų visuomenės grupių poreikius.


Telšių rajono savivaldybės administracija, kartu su partneriais, įgyvendindama projektą „Bendruomeninių apgyvendinimo bei užimtumo paslaugų su proto ir psichikos negalia plėtra Telšių rajone“ siekia sudaryti galimybes kiekvienam neįgaliajam gauti individualias, pagal poreikius, paslaugas ir reikiamą pagalbą, įsitraukti į bendruomenės gyvenimą ir, nepatiriant socialinės atskirties, dalyvauti jame.
Lietuvoje vis stiprėja požiūris į neįgalų asmenį, kuriuo akcentuojamas asmens su negalia aktyvumas, matomumas atviroje bendruomenėje bei suprantama, kad neįgalumas yra tik socialinių sąveikų procesas ir rezultatas. Šiame kontekste svarbus 2014 m. vasario 14 d. LR SADM įsakymas „Dėl perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų planas“. Viena šio plano dalių yra susijusi su didelių socialinės globos įstaigų pertvarkymu - apgyvendinant tikslines grupes bendruomenėse ir kuriant bendruomenines socialines paslaugas. Pertvarkos eigoje asmenims su proto ar psichikos negalia kuriamos dienos užimtumo centrų/socialinių dirbtuvių paslaugos, asmeninio asistento paslaugos, įdarbinimo su pagalba paslaugos, pagalbos priimant sprendimus paslaugos, laikino atokvėpio paslaugos, apgyvendinimo bendruomenėje su parama (GGN, SGN, AB forma) ir kitos.
Veiksmingam ir tvariam perėjimui nuo institucinės globos prie šeimoje ir bendruomenėje teikiamų paslaugų, kurios skatintų paslaugos gavėjų savarankiškumą ir visapusišką, dalyvavimą bendruomenėje, prieinamumą Telšių regione, bus sukurta bendruomeninio apgyvendinimo ir dienos užimtumo paslaugų infrastruktūra Telšių regione.

Projekto metu įsigyti, rekonstruoti ir atnaujinti infrastruktūros objektai bus pritaikyti žmonėms, turintiems judėjimo negalią, pagal reikalavimus, nustatytus Statybos techniniame reglamente 2.03.01:2019 „Statinių prieinamumas“, patvirtintame Lietuvos Respublikos aplinkos ministro 2019 m. lapkričio 4 d. įsakymu Nr. D1-653 „Dėl statybos techninio reglamento STR 2.03.01:2019 „Statinių prieinamumas“ patvirtinimo“ ir kituose norminiuose statybos techniniuose dokumentuose. Vykdant GGN ir SGN, pastato pirmas aukštas pagal gyventojų poreikius bus pritaikytas žmonių, turinčių judėjimo negalią, reikmėms, laikantis STR reikalavimų žmonių su negalia reikmėms. Pirmame pastato aukšte bus gyvenamoji patalpa ir asmens higienos kambarys. Įsigyjant ir remontuojant AB taip pat bus atsižvelgta į neįgaliųjų poreikius, pritaikant AB neįgaliesiems. Atsižvelgiant į individualius projekto tikslinės grupės poreikius, infrastruktūros objektai bus pritaikyti negalią turintiems asmenims, laikantis STR reikalavimų žmonių su negalia reikmėms.
Reikalavimai rangos darbams bus nurodyti statybos projektuose ir techniniuose pirkimo dokumentuose.


Mažeikių rajono savivaldybės visuomenės sveikatos biuras

Sveikata apie 50 proc. priklauso nuo žmogaus gyvensenos, todėl ankstyvas sveikatos ugdymas ir sveikos gyvensenos mokymas turi didelę reikšmę gyventojų ateičiai. Įgyvendinant projektą  "Sveikos gyvensenos skatinimas Mažeikių rajone" ketinama spręsti Mažeikių rajono gyventojų sveikos gyvensenos, sveikų įpročių, pirmosios pagalbos atsitikus nelaimei žinių stokos problemas.
Projektas prisidės prie stebėsenos rodiklių pasiekimo: „Tikslinių grupių asmenys, kurie dalyvavo informavimo, švietimo ir mokymo renginiuose bei sveikatos raštingumą didinančiose veiklose“ (P.S.372) - 1376 asmenys.

Projekte nėra numatyti apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinti (Aprašo 32 p.):
- į projektą bus įtraukta bent viena tema apie lyčių lygybę ir nediskriminavimą dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos (Aprašo 32.1. p.)
- projekto veiklos bus organizuojamos patalpose, prieinamose judėjimo, regos ar kitą negalią turintiems asmenims (Aprašo 32.2. p.)
- projekto medžiaga prireikus bus pritaikyta regos ar kitą negalią turintiems asmenims (Aprašo 32.3. p.)


VšĮ Lietuvos verslo paramos agentūra – Informavimas apie veiksmų programą

Viešoji įstaiga Lietuvos verslo paramos agentūra

Informavimo apie veiksmų programą projektas skirtas užtikrinti efektyvų visuomenės grupių informavimą apie veiksmų programos teikiamas galimybes gauti ES finansavimą, reikalavimus, įgyvendinamų ir įgyvendintų projektų rezultatus, šių projektų teikiamą naudą ir kuriamą pridėtinę vertę. Projektu numatoma finansuoti su VšĮ Lietuvos verslo paramos agentūra pavestų visuomenės informavimo apie Europos Sąjungos investicijas funkcijų vykdymu susijusias išlaidas, numatytas Techninės paramos administravimo taisyklėse, patvirtintose Lietuvos Respublikos finansų ministro 2014 m. spalio 28 d. įsakymu Nr. 1K-337 „Dėl Techninės paramos administravimo taisyklių patvirtinimo“.


"Gelbstinti bendruomenė - gyva bendruomenė"

Pagal Kaišiadorių miesto veiklos grupės vietos plėtros projektinį pasiūlymą Nr. 3: „Gyvenimo konsultanto paslaugos darbingiems asmenims ir jų šeimos nariams organizavimas savižudybių ir priklausomybių prevencijai stiprinti Kaišiadorių mieste skatinant ir organizuojant savanorišką veiklą“ projektui suteiktas  pavadinimas:  „Gelbstinti bendruomenė – gyva bendruomenė“.
Projekto tikslas: parengti profesionalų gyvenimo konsultantą – savanorį, kuris teiktų konsultavimo paslaugas savižudybių ir priklausomybių (konstruktyvaus požiūrio į gyvybę ugdymo, teisingų visuomenės nuostatų apie savižudybę formavimo, pagalbos ketinantiems žudytis ir paramos bendruomenės nariams po savižudybių, teisingos informcijos apie savižudybių psichologiją, ypatumus, rizikos veiksnius, pirminę pagalbą ketinančiam nusižudyti žmogui suteikimo, mokėjimo atpažinti pagrindinius savižudybės rizikos ženklus, palankios nuostatos į psihologinę pagalbą ugdymo, psichologinės pagalbos prieinamumo užtikrinimo, išgyvenantiems krizes, turintiems priklausomybės problemų ar patyrusiems smurtą, individualių konsultacijų, socialinės pagalbos, paramos grupių sudarymo) srityse  Kaišiadorių miesto darbingiems asmenims, ir jų šeimos nariams.


Ignalinos rajono savivaldybės viešosios bibliotekos infrastruktūros pritaikymas vietos bendruomenės poreikiams

Projektu siekiama Ignalinos rajono savivaldybės viešosios bibliotekos infrastruktūrą pritaikyti vietos bendruomenės poreikiams. Numatoma suremontuoti šiuo metu nenaudojamas rūsio patalpas ir jose įkurti „Tėvų ir vaiko skaityklą“. Atliktas vidinių patalpų remontas leis rūsio patalpas pritaikyti jaunų mamų, tėčių informaciniams poreikiams bei bibliotekinei veiklai. Tėveliai galės skaityti naujausią spaudą, naudotis kompiuteriu, tuo pat metu maži vaikai turės saugią aplinką, kurioje galės žaisti. Tai nauja paslauga, kuri prisidės prie Ignalinos miesto patrauklumo vietos gyventojams, ir miesto svečiams iš kitų Lietuvos regionų, užsienio. Taip pat bus gaunama socialinė-ekonominė nauda – lankytojų pasiryžimas sumokėti už apsilankymą kultūros objekte.

Projektas prisidės prie darnaus vystymo aspekto – nediskriminavimo negalios pagrindu įgyvendinimo, nes projekto įgyvendinimo metu remontuojamose patalpose ant įėjimo  laiptų numatoma įsigyti ir įrengti kopiklį, pritaikytą žmonėms su negalia. Taip pat patalpose bus įrengiamas WC, kur neįgaliesiems bus įrengti ranktūriai.


Lietuvoje numatoma vystyti metodinių ir regioninių tarpdisciplininių gamtos, technologijų, inžinerijos, matematikos ir menų (kūrybiškumo) (STEAM) – centrų tinklą mokiniams, kuris prisidės prie gamtos mokslų populiarinimo, įvairių sričių inovacijų  išbandymo ir jaunųjų tyrėjų ugdymo. Vieną iš metodinių centrų steigia Vilniaus universitetas kartu su Vilniaus miesto savivaldybe tam pritaikant Vilniaus universiteto Planetariumo pastatą (Konstitucijos g. 12A. Vilniuje), aprūpinant veiklai vykdyti reikalinga įranga ir baldais. Centre bus sukurtos 8 STEAM laboratorijos – gyvybės mokslų (biologijos), chemijos, fizikos ir astrofizikos, šviesos technologijų, vizualaus programavimo, mobiliųjų technologijų ir robotikos, skaitmeninės gamybos (FAB LAB), inžinerijos (išmaniųjų konstrukcijų ir medžiagų) –, taip pat įrengtos kitos metodinio centro funkcijoms vykdyti reikalingos patalpos. Projekto lėšomis bus kuriama dalis laboratorinių temų aprašų bei integruotų laboratorinių užsiėmimų programų.
Siekiant didinti su STEM sritimis susijusių ekonomikos sektorių dalį rinkoje ir kuriamą pridėtinę vertę, vienas iš svarbiausių STEAM centro siekinių – per kūrybiškumo skatinimą moksleivius sudominti moksline tiriamąja veikla, taip prisidedant prie ateities mokslininkų rengimo ir sąlygų inovacijų kultūrai augti kūrimo. Metodinis STEAM centras sieks ugdyti mokinius kaip ateities tyrėjus, inovacijų kūrėjus ir diegėjus, naujų aukštos pridėtinės vertės produktų bei paslaugų kūrėjus ir gamintojus, stiprinant dalykines ir tarpdalykines, kūrybiškumo, iniciatyvumo, verslumo ir lyderystės kompetencijas, reikalingas jų sėkmingai profesinei karjerai. Tyrimai rodo, kad mokytojo darbo kokybė, jo profesinės kompetencijos akivaizdžiai koreliuoja su mokinių mokymosi rezultatais, o pedagogų kvalifikacijos lygis yra svarbus veiksnys, didžia dalimi apsprendžiantis švietimo rezultatus. Todėl metodiniame STEAM centre bus prisidedama prie mokytojų tęstino profesinio tobulėjimo sąlygų gerinimo.


Inovatyvių kompleksinių sprendimų onkologinių ligų diagnostikos ir gydymo srityje vystymas Nacionaliniame vėžio institute Vilniuje, Santariškių g. 1

Projektas skirtas modernizuoti ir plėsti onkologinių medicinos paslaugų infrastruktūrą Nacionaliniame vėžio institute, diegti inovatyvius diagnostikos ir gydymo metodus, siekiant sveikatos priežiūros paslaugų efektyvumo didinimo onkologiniams pacientams. Šio projekto metu bus įsigyti modernios medicinos įrangos komplektai:1. Inovatyvios farmacijos infrastruktūros medikamentiniam vėžio gydymui komplektas 2. Išmanios radiologinės medicininės įrangos komplektas3. Inovatyvios chirurginės medicinos įrangos komplektas4. Fizinės medicinos reabilitacijos įrangos komplektasTikslinių teritorijų gyventojų grupėms ir kitų Lietuvos savivaldybių gyventojams bus sudarytos sąlygos gauti savalaikes bei kokybiškas asmens sveikatos priežiūros paslaugas.


Pasvalio rajono savivaldybės administracija

Projektu „Pasvalio miesto viešosios infrastruktūros plėtros II etapas" siekiama prisidėti prie palankesnių sąlygų verslo plėtrai ir kūrimui ir (arba) paslaugų sektoriui vystytis Pasvalio mieste. Projekto įgyvendinimo metu bus atlikti šie darbai:
• skvero, esančio Vilniaus gatvėje, dangos ir mažosios architektūros elementų rekonstrukcija;
• Taikos gatvės dalies (nuo Vilniaus gatvės iki Gėlių gatvės) vienos pusės šaligatvių rekonstrukcija;
• aplink stotį esančių šaligatvių dalies (nuo Panevėžio gatvės ir Turgaus gatvės ir Taikos gatvės) rekonstrukcija;
• Vilniaus gatvės (nuo Vytauto Didžiojo aikštės iki Taikos gatvės) kairės pusės (žiūrint nuo sankryžos su Taikos g.) šaligatvio rekonstrukcija, gatvių dangos rekonstrukcija.
Įgyvendinus projektą, bus atnaujinta 1 viešoji erdvė Pasvalio mieste.

Įgyvendinus projektą, bus atgaivintas Pasvalio miesto centras, taip pat bus sutvarkyti šaligatviai, kas sudarys tinkamas sąlygas gyventojams dažniau naudotis nemotorinėmis transporto priemonėmis.